הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 24, 2016-02-23 09:00

סתיו שפיר: בוקר טוב.

סתיו שפיר: אנחנו נפתח את ישיבת הוועדה.

סתיו שפיר: שלום לכולם.

סתיו שפיר: תודה רבה שבאתם לכאן ביום גשום זה.

סתיו שפיר: האמת שזו, באופן ספציפי, ישיבה שאני כבר הרבה מאוד זמן רוצה לעשות בעקבות דיבורים, שמועות, אמירות, הצהרות, שקיבלנו משרים בממשלה.

סתיו שפיר: גם, כמובן משר החינוך.

סתיו שפיר: ואנחנו אחר כך גם נעבור על ההבטחות אחת-אחת ונבדוק מה מהן יושמה ומה לא.

סתיו שפיר: אבל גם בגיבוי מלא של ראש הממשלה, לפחות מהצהרות שאנחנו קיבלנו, שמענו מהתקשורת, אחרי הרצח של שירה בנקי בקיץ.

סתיו שפיר: והיום הזה הוא יום שמארגנות חברת הכנסת יעל גרמן, שהיא גם חברת הוועדה, מיכל רוזין ומרב מיכאלי.

סתיו שפיר: יום הזכויות של הקהילה הגאה.

סתיו שפיר: הוא נערך בפעם הראשונה בכנסת.

סתיו שפיר: זה נכון?

יעל גרמן: פעם ראשונה שהכנסת מציינת את יום זכויות הקהילה הגאה.

יעל גרמן: וזה יום היסטורי.

יעל גרמן: זה יום מאוד מרגש, מבחינתי.

סתיו שפיר: כן.

סתיו שפיר: זה בהחלט מעורר גאווה.

סתיו שפיר: ואנחנו התבקשנו, על ידכם, לקיים, כאן, בוועדה, שני דיונים.

סתיו שפיר: הדיון הראשון יהיה בסוגיה של תקצוב ארגוני הקהילה הגאה.

סתיו שפיר: והדיון השני, שיתחיל בעוד שעה, יהיה על הנוהל בעניין פונדקאות חו"ל.

סתיו שפיר: בטח יש חפיפה בין חלק מהמוזמנים, ויצטרפו אלינו גם מוזמנים אחרים בדיון השני.

סתיו שפיר: אני מיד אבקש ממך, יעל, לפתוח את הדיון, ואחר כך נשמע, קודם מהארגונים ואחר כך ממשרד החינוך.

סתיו שפיר: אני רק אומר ממש בכמה מילים: אני מכירה וממש זכיתי להכיר, מאוד מקרוב, את הפעילות של ארגוני הנוער שפועלים בקהילה.

סתיו שפיר: אני מעריצה.

סתיו שפיר: הפעילות לכם מדהימה, מבורכת, מרגשת.

סתיו שפיר: כל כך הרבה אנשים שחברו לפעילות הזו בהתנדבות מלאה כדי לבוא ולתת שירות במקום שבמשך שנים היה בוואקום.

סתיו שפיר: מקום שלא היה בו.

סתיו שפיר: שלנער או לנערה שהיו זקוקים לאוזן קשבת, להדרכה, להכוונה, לאיזשהו מדריך בתוך.

סתיו שפיר: כל השאלות שעלו להם בגיל שהוא גם ככה, כנראה הגיל הכי מאתגר שאנחנו עוברים בחיים, מהרבה מאוד בחינות.

סתיו שפיר: היו במקום שפשוט לא היה להם שום עזרה ושום סיוע, והארגונים נכנסו אל הוואקום הזה ועושים פשוט פעילות מדהימה, שגם גדלה ומתרחבת עם השנים, ואפשר לראות את התהודה שלה בכל מקום.

סתיו שפיר: משרד החינוך היה צריך, ובכלל – המדינה הייתה צריכה לאמץ את הפעילות הזו בשתי ידיים.

סתיו שפיר: לבוא ולהסתכל על האנשים הצעירים בעיקרם שמפעילים אותה, ולהגיד: כל הכבוד.

סתיו שפיר: מה אתם צריכים?

סתיו שפיר: אתם עושים משהו, שיכול להיות שהמדינה הייתה צריכה לדאוג לו.

סתיו שפיר: ואתם עושים את זה כגופים חיצוניים, כעמותות, כארגונים.

סתיו שפיר: מה אתם צריכים?

סתיו שפיר: איך אנחנו יכולים לסייע?

סתיו שפיר: בפרט כשגם אני מכירה את התקציבים מההיכרות ומהשיחות האישיות שאני עורכת אתכם.

סתיו שפיר: לא מדובר בתקציבים בשמיים.

סתיו שפיר: בינינו.

סתיו שפיר: מדובר בסכומים יחסית מאוד נמוכים.

סתיו שפיר: אנחנו רואים סכומים הרבה יותר גדולים של כסף, הולכים לכל מיני יעדים, שהמשמעות שלהם או הציבור שהם נוגעים בהם הוא ציבור הרבה יותר קטן.

סתיו שפיר: וכאן, באמת בסכום קטן אפשר, לא פחות מלהציל נפשות ולהפוך חיים של כל כך הרבה אנשים.

סתיו שפיר: המספרים מדברים על בין 5% ל-10% מהאוכלוסייה.

סתיו שפיר: אני לא יודעת עד כמה המספרים האלה תואמים את המציאות, אבל להציב ולעשות את חייהם של כל כך הרבה אנשים בחברה הישראלית הרבה יותר טובים והרבה יותר מאושרים.

סתיו שפיר: וכאן זה המקום של המדינה לבוא ולהושיט יד.

סתיו שפיר: כל עיכוב וכל גרירה וכל המסעות שהרבה מכם נאלצים לעשות בנבכי הבירוקרטיה במירכאות, אבל אני לא בטוחה שזו בירוקרטיה או פשוט ניסיון להדוף ולא לתקצב, באמצעות הטרטור הזה.

סתיו שפיר: זה דבר שהוא בושה למדינה.

סתיו שפיר: אין שום סיבה שהוא יתקיים.

סתיו שפיר: הדבר הזה נגרר כבר הרבה יותר מדי זמן.

סתיו שפיר: ומה שאנחנו רוצים לעשות פה היום זה פשוט לחשוף את הפרטים: כמה כסף הובטח; כמה הובטח גם לאורך הדרך, בתוך הדיונים הפנימיים.

סתיו שפיר: חלק מהדברים הובטחו ממש מעל דפי העיתון, וחלק מהכספים הובטחו בדיונים פנימיים שאתם ערכתם.

סתיו שפיר: אנחנו נבקש מכם לחשוף בפנינו את הנתונים, ונבקש אחר כך ממשרד החינוך לספר לנו מה באמת הולך, מהי התכנית שהייתה אמורה להתגבש על פי הצהרתו של שר החינוך ואיפה היא עומדת.

סתיו שפיר: ונעבור בין המשרדים השונים שאמורה להיות להם נגיעה בנושא הזה.

סתיו שפיר: אז אני מבקשת ממך חברתי, חברת הכנסת גרמן, גם לפתוח ואחר כך נעבור מיד לארגונים.

סתיו שפיר: תודה רבה.

יעל גרמן: אוקיי.

יעל גרמן: אז כמו שאמרתי, מבחינתי זה יום מאוד מרגש.

יעל גרמן: זו לא הפעם הראשונה שהשדולה מתכנסת.

יעל גרמן: ובקדנציה הזו, לא במושב הזה, אבל בקדנציה של הכנסת ה-20 זה למעשה הפעם השלישית שהשדולה מתכנסת.

יעל גרמן: אני חושבת שזה הכי הרבה פעמים שהיה אי פעם.

יעל גרמן: ואנחנו גם לא ייסדנו את השדולה.

יעל גרמן: ואני חייבת לציין, ואני אציין את זה לאורך כל היום, את ניצן הורוביץ, שהוא זה שהקים למעשה בכנסת ה-18 את השדולה נגד להטופוביה.

יעל גרמן: שזו הייתה למעשה השדולה הגאה.

יעל גרמן: אבל זו פעם ראשונה שאנחנו קיבלנו את האישור של יושב ראש הכנסת לקיים יום בכנסת.

יעל גרמן: ובמסגרת היום הזה, לא רק שאנחנו בשעה 14:00 נציין את זה, את השדולה, אלא שלאורך כל היום, בשמונה ועדות שונות, לרבות כמובן הוועדה בראשותה של סתיו שפיר – הוועדה לשקיפות המידע.

יעל גרמן: אנחנו נקיים דיונים שמוקדשים לבעיות ולאתגרים של הקהילה.

יעל גרמן: אז היום יהיו פה שני דיונים.

יעל גרמן: אני לא אוכל להיות בדיון השני, כי אני כבר רצה לדיונים אחרים, אבל אני בהחלט שמחה לפתוח את הדיון על שקיפות המידע באשר לכל הנוגע לתמיכה בארגונים.

יעל גרמן: אני רואה כאן את פרויקט גילה.

יעל גרמן: אני רואה כאן את חוש"ן.

יעל גרמן: איגי בוודאי נמצאים כאן.

יעל גרמן: אני לא יודעת אם מעברים.

<קריאה: אפשר להגיד שגם מעברים.

יעל גרמן: אפשר לומר שגם מעברים נמצאים כאן.

יעל גרמן: אלה כל הארגונים או חלק מהארגונים שנותנים מענה בתחומים כל כך רבים שהקהילה זקוקה להם: בתחום החינוך, בתחום הבריאות, בתחום המודעות, בתחום החברה.

יעל גרמן: גם בתחום הגיוס לצה"ל.

יעל גרמן: בכל התחומים האלה הקהילה זקוקה לתמיכה.

יעל גרמן: וכמו שאמרה יושבת הראש: לא מדובר בתמיכות של מאות אלפים ובוודאי לא של מיליונים – יכול להיות שארגון פה, ארגון שם – אלא באמת בתמיכות שיאפשרו את הקיום.

יעל גרמן: ואין ספק שהיום, כאשר המודעות הולכת וגוברת, כאשר אנחנו רואים את הפגיעוּת ואת הפגיעוֹת בקהילה – הממשלה חייבת לשים כסף ולקחת אחריות על הקהילה.

יעל גרמן: אז אני מברכת את הארגונים ומברכת את יושבת הראש ומאחלת לנו יום מוצלח.

<קריאה: תודה רבה.

סתיו שפיר: תודה רבה.

סתיו שפיר: מי הנציגים שלנו פה ממשרד החינוך?

סתיו שפיר: שלום.

<שנית הראל: שנית הראל מהלשכה המשפטית, ועינב לוק משפ"י.

סתיו שפיר: שלום.

סתיו שפיר: אתן תרצו אולי לפתוח ולתת לנו קצת פריסה של הדברים?

סתיו שפיר: יכול להיות שאחרי שתדברו אז כבר לא יהיו שאלות, ונוכל להכריז על כך שהמטרה הושלמה.

<אמרי קלמן: יש עוד משרדים, אבל לא רק משרד החינוך.

סתיו שפיר: כן, כן.

סתיו שפיר: אז ממש אם תוכלו.

<שנית הראל: אני אומר כמה מילים.

<שנית הראל: עינב תשלים אותי.

<שנית הראל: נכון להיום, משרד החינוך מסייע לארגונים הללו בשני מסלולים עיקריים: המסלול האחד זה מסלול של תמיכות, לפי סעיף 3א לחוק יסודות התקציב.

<שנית הראל: יש לנו מבחן תמיכה בפעילות ארגוני ילדים ונוער.

<שנית הראל: מבחן חדש שגובש בשנת 2013.

<שנית הראל: הוא מיועד לכלל ארגוני הילדים והנוער, לפי כללים שנקבעו בו, תנאים, הבטחות תקצוב.

<שנית הראל: החל משנת 2013 נתמכת עמותת איגי מהתקנה הזאת.

<שנית הראל: תקציבי התמיכה עלו עם השנים.

<שנית הראל: בשנת 2013 זה היה בסדר גודל של 330 אלף שקל.

סתיו שפיר: 330 אלף שקל?

<שנית הראל: את רוצה את הסכום המדויק: זה 336,725 שקל.

<שנית הראל: בשנת 2014 התקציב גדל ל-732 אלף שקל.

<שנית הראל: ובשנת 2015 אושר תקציב בגובה 949 אלף שקל.

<שנית הראל: כמעט מיליון שקל.

<שנית הראל: כאמור, זה לא מבחן ייעודי לאיגי, אבל זה מבחן שבמסגרתו נתמכה גם העמותה הזאת.

<שנית הראל: למיטב ידיעתנו, לא הייתה פנייה של ארגון נוסף שהיה מעוניין או ביקש להיתמך במסגרת התקנה הזאת.

<שנית הראל: התקנה הזאת היא תקנה שקופה.

<שנית הראל: היא מפורסמת - - -

סתיו שפיר: כמה ארגונים נתמכים מהתקנה?

<שנית הראל: 12.

<שנית הראל: 15.

סתיו שפיר: כמה מתוכם ארגונים שעוסקים בקהילה הגאה?

<שנית הראל: זה הארגון היחיד.

<שנית הראל: זה הארגון היחיד שפנה וביקש ואושר.

<שנית הראל: התקנה היא תקנה פתוחה.

<שנית הראל: זאת אומרת, ההזמנה שאנחנו מפרסמים לציבור הרחב להגיש בקשות היא הזמנה פתוחה.

<שנית הראל: כל מי שחושב שהוא עומד בקריטריונים - - -

סתיו שפיר: זה ברור.

סתיו שפיר: כשבנט אמר בקיץ שהוא הולך להכפיל את התמיכה באיגי, הוא התכוון לתקנה הזאת?

<קריאה: כן.

<שנית הראל: אני יודעת שהתקציב של התקנה הזאת גדל, ואת רואה גם לפי המספרים - - -

סתיו שפיר: לא.

סתיו שפיר: המספרים הם לא הכפלה.

סתיו שפיר: מ-732 אלף שקל ל-949 אלף שקל – אנחנו לא מדברים על הכפלה.

<שנית הראל: כי התקציב של התקנה הוא תקציב אחד.

<שנית הראל: זאת עוגה סגורה.

<שנית הראל: זאת אומרת, אי אפשר במסגרת תקנת תמיכה להגדיל תמיכה לגוף ספציפי.

<שנית הראל: אפשר יהיה להגדיל את התמיכה בתקנה כולה.

<שנית הראל: זאת אומרת, את העוגה הגדולה.

<שנית הראל: ואז כל מי שנמצא בתקנה ונמצא זכאי לקבל תמיכה, תקציבו גדל.

סתיו שפיר: אנחנו - - - בפרטים.

סתיו שפיר: שר החינוך אמר שהוא מכפיל את התקציב של איגי.

סתיו שפיר: האם הוא התכוון לתקנה הזאת או לתקנות אחרות שקיימות במשרד החינוך?

<שנית הראל: אני לא יודעת למה הוא התכוון.

<שנית הראל: אם את רוצה שאני אבדוק אם התקציב של התקנה גדל בין 2014 ל-2015 או בין 2015 ל-2016 – זה אני יכולה לעשות.

סתיו שפיר: - - -

<שנית הראל: לא.

<שנית הראל: דיברת על התקציב של איגי.

סתיו שפיר: נכון.

<שנית הראל: אני שואלת אם את רוצה - - -

סתיו שפיר: אין פה הכפלה.

סתיו שפיר: מ-732 אלף שקל ל-949 אלף שקל – זה לא הכפלה.

<שנית הראל: נכון.

<שנית הראל: אבל כמו שאני אומרת: אי אפשר להכפיל תקציב של עמותה מסוימת, שהיא עמותה נתמכת, אחת מבין 12 או 15 גופים.

<שנית הראל: אפשר להגדיל את התקציב בתקנה.

<שנית הראל: למיטב ידיעתי, התקציב בתקנה הספציפית הזאת גדל באמת.

<שנית הראל: ומתוך כך, גם התקציב של איגי בתוך התקנה.

סתיו שפיר: שנייה.

סתיו שפיר: אני מצטערת.

סתיו שפיר: אני כן נאלצת לבקש ממך לדייק.

סתיו שפיר: כששר החינוך התבטא, ואם את רוצה אנחנו נמצא את הציטוט המדויק – הוא אמר, והוא קיבל על זה כותרות מאוד יפות בתקשורת: הכפלה של התקציב של איגי.

סתיו שפיר: הכפלה מ-2014 זה אומר שאנחנו צריכים לעלות למשהו באזור ה-1.4 מיליון שקלים.

סתיו שפיר: בחישוב מאוד פשוט.

סתיו שפיר: אני רואה שנתונים - - -

יעל גרמן: ואפשר לראות שהכפילו שנה קודם.

יעל גרמן: זאת אומרת שאפשר להכפיל.

יעל גרמן: - - - לא ספציפית.

<שנית הראל: אבל ההכפלה היא לא הכפלה פר גוף.

<שנית הראל: אני רוצה שוב להדגיש - - -

יעל גרמן: הגוף הספציפי הזה - - -

סתיו שפיר: אבל אני שאלתי מאוד ספציפית - - -

<שנית הראל: אני שוב אומר:

<שנית הראל: חלקו של הגוף הספציפי הזה בכלל התקנה נגזר מהיקף הפעילות - - -

סתיו שפיר: אבל זאת לא השאלה.

סתיו שפיר: בנט דיבר ספציפית על הגוף הזה.

<חן שמילו: זה קשור, מה שהיא אומרת.

<חן שמילו: זה עלה גם בגלל - - -

<שנית הראל: אבל מה שאני אומרת: כשבנט דיבר ספציפית על הגוף הזה, חזקה עליו שהוא התכוון שהגוף הזה יקבל בדרך המסודרת והחוקית שיכול גוף לקבל.

<שנית הראל: הוא לא התכוון שהוא יוציא צ'ק מכיסו ויעביר אותו לגוף או דברים כגון אלה.

<שנית הראל: לכן, אני אומרת - - -

סתיו שפיר: אוקיי.

סתיו שפיר: אז אני - - -.

סתיו שפיר: אני מבינה שהדברים לא לגמרי ברורים.

סתיו שפיר: מתוך פרוטוקול מליאת הכנסת מה-12 בינואר 2016.

סתיו שפיר: אנחנו מדברים כבר על מעל חצי שנה מאז ההבטחה המקורית.

סתיו שפיר: שר החינוך נפתלי בנט: אני יזמתי גם את הכפלת התקציב של איגי.

סתיו שפיר: זה היה אחרי האירוע של רצח שירה בנקי, זכרונה לברכה.

סתיו שפיר: הוא דיבר גם על העצרת, שהוא התכוון להגיע אליה, וכולי וכולי וכולי.

סתיו שפיר: הוא אומר: כבר יזמתי.

סתיו שפיר: כלומר, זה כבר קרה.

סתיו שפיר: הפעילות התרחשה.

<שנית הראל: אני לא יודעת למה הוא התכוון.

<שנית הראל: אני לא מדברת בשמו של שר החינוך.

<שנית הראל: אני אומרת: בהיבט המקצועי, היה גידול בתקנה בין 2015 ל-2016.

<שנית הראל: אני יכולה לבדוק מה היה הגידול.

<שנית הראל: הדרך להגדיל את חלקה של איגי הוא רק באמצעות הגדלת התקנה כולה.

<שנית הראל: זאת הדרך - - -

סתיו שפיר: כלומר, כדי להגדיל את תקציב איגי הוא צריך להגדיל, להכפיל את כל התקציב של כל ארגוני הנוער?

<שנית הראל: כן.

<שנית הראל: תראי, זה לא במישרין אחד לאחד.

<שנית הראל: מפני שחלקה של איגי הוא נגזר מהאופן שבו מחולקת התקנה.

<שנית הראל: זאת אומרת, היקף הפעילות שלה לעומת היקף הפעילות של עמותות אחרות.

<שנית הראל: של ארגונים אחרים.

סתיו שפיר: כלומר, הוא אמר משהו שאי אפשר לעשות?

<שנית הראל: לא.

<שנית הראל: הוא הצהיר על כוונה.

<שנית הראל: הוא הצהיר על כוונה.

<שנית הראל: אגב, הוא כן עומד בעניין הזה, מפני שכבר בשבוע שעבר התקיימה ישיבה אופרטיבית אצל המנכ"לית, שהיא הנחתה להקצות לעניין הזה תקציב ולבחון את הדרך המסודרת לסייע לפעילות של הארגונים הללו בתוך בתי הספר.

<שנית הראל: אז דרך אחת היא כאן.

<עינב לוק: ולא רק לאיגי.

<עינב לוק: ולא רק לאיגי.

<שנית הראל: כן.

<שנית הראל: לא רק לאיגי.

<שנית הראל: לכל הנושא הזה של הגברת המודעות, לקהילה הגאה.

<שנית הראל: זו פעילות בקרב התלמידים.

<שנית הראל: עכשיו, יש עוד מסלול.

<שנית הראל: לא רק מסלול התמיכות הוא המסלול שבו מסייע המשרד לנושא.

<שנית הראל: המסלול השני הוא המסלול באמצעות אגף שפ"י – השירות הפסיכולוגי הייעוצי.

<שנית הראל: ברשותך, אני אתן לעינב לומר כמה מילים על העניין הזה.

<שנית הראל: בסדר?

<עינב לוק: אני אתחיל, לא מנושא התקציב.

<עינב לוק: אני אתחיל מנושא הפעילות המשותפת.

<עינב לוק: אני רוצה להגיד שקודם כל השותפות בין אגף שפ"י לארגוני הגאים תפסה השנה תאוצה משמעותית ביותר.

<עינב לוק: אנחנו נמצאים בקשר רצוף עם הארגונים הגאים.

<עינב לוק: אנחנו הקמנו שולחן עגול, של משרד החינוך, שבו שותפים נציגים מכל הארגונים.

<עינב לוק: כשהמטרה של השולחן העגול היא באמת לחשוב איך לקדם את ההסברה ואת הפעילות בתוך בתי הספר.

<עינב לוק: אני רוצה להגיד שההסברה והפעילות נעשית בעיקר דרך הכשרת היועצות, והיועצות פועלות בתוך בתי הספר.

<עינב לוק: הארגונים מגיעים להכשרה של היועצות, כדי להכשיר את יועצות בתי הספר.

<עינב לוק: כדי שבאמת יהיה לנו סוכן שינוי משמעותי בכל בית ספר, שהוא חלק מהצוות החינוכי.

<עינב לוק: והמטרה היא שהיועצת החינוכית תכשיר את הצוות החינוכי.

<עינב לוק: אנחנו נמצאים בשלבים של למידה הדדית, של כתיבה, וכתיבה של התכנית בתוך כישורי החיים נכתבה בשיתוף עם חוש"ן ומופעלת בתוך בתי הספר.

<עינב לוק: ואני חושבת שמהבחינה הזאת, שיתוף הפעולה והרצון להכשיר את כל היועצים ואת הצוותים החינוכיים, זה הליך שבעינינו הוא הליך מאוד משמעותי.

<עינב לוק: דבר נוסף: זה שנמצאים עכשיו בהליכים, יחד עם אגף ההכשרה במשרד החינוך, כדי לקדם את הנושא – לפתוח השתלמויות ייעודיות למורים בבתי הספר, כדי להגביר את המודעות של המורים לנושא.

סתיו שפיר: מתי זה הולך לקרות?

<עינב לוק: זה עכשיו בשלבים של גיבוש ותכנון, ובברכתה של המנכ"לית.

<עינב לוק: אז אנחנו בהחלט בשלבים של גיבוש התכנית.

סתיו שפיר: בשנת הלימודים הבאה זה כבר יפעל בבתי הספר?

<עינב לוק: קודם כל, אני רוצה להגיד שההשתלמות ליועצות בתי הספר מתקיימת כבר עכשיו, וזו לא השנה הראשונה.

<עינב לוק: כל היועצות עוברות תהליך של הכשרה, במסגרת תכנית למיניות בריאה.

<עינב לוק: גם יש להן פרק בתוך התהליך הזה בנושא של להט"בים, וגם בתוך תכנית כישורי חיים קיים פרק שנכתב בשיתוף עם חוש"ן.

<עינב לוק: זה כבר פועל.

<עינב לוק: לא בכל ההיקפים שהיינו רוצים שזה יהיה, אבל זה כבר פועל בבתי הספר.

<עינב לוק: והנושא של הכשרת מורים נמצא בתהליך של גיבוש.

סתיו שפיר: אנחנו מיד נחזור לזה.

סתיו שפיר: אני רוצה עכשיו לשמוע מהארגונים ואנחנו נחזור אליכם במשרד החינוך.

סתיו שפיר: מאוד מדאיג שנאמרים דברים מסוימים מעל דוכן המליאה, אבל הדברים האלה או שאי אפשר בכלל להוציא לפועל או שאין כוונה להוציא אותם לפועל.

סתיו שפיר: גם הצהרות שמגיעות מפוליטיקאים – אולי זה יפתיע חלק מהקהל לשמוע – אבל גם הצהרות כאלה חייבות להיות מקוימות וממומשות.

יעל גרמן: אנחנו נגיש שאילתה כדי לבקש ולברר, בוודאי.

סתיו שפיר: קיבלנו תשובה לשאילתה מהשר כבר לפני חודש.

סתיו שפיר: התשובה הייתה - - -

יעל גרמן: אנחנו נבקש ממנו להתייחס לדבריו מלפני חודש.

סתיו שפיר: מי רוצה לדבר מהאגודה לזכויות הלהט"ב?

<אמרי קלמן: היי.

סתיו שפיר: אמרי קלמן.

סתיו שפיר: שלום.

<אמרי קלמן: היי.

<אמרי קלמן: אמרי.

<אמרי קלמן: יושב ראש שותף של האגודה.

<אמרי קלמן: קודם כל, תודה לסתיו על ההחלטה לקיים שני דיונים בוועדה המיוחדת ליישום הנגשת המידע הממשלתי ועקרונות שקיפותו לציבור.

<אמרי קלמן: וכמובן השדולה הגאה, שבאמת מרימה את היום הזה ועושה היסטוריה.

יעל גרמן: יחד אתכם.

<אמרי קלמן: יחד איתנו.

<אמרי קלמן: אני אגיד שבעיניי זה כזה קצת סימבולי להתחיל את היום הזה בוועדת המיוחדת ליישום הנגשת המידע הממשלתי ועקרונות שקיפותו לציבור, כי אני קצת מרגיש שבנושא הזה באמת מדובר בנושא שקוף ובקהילה שהיא קצת שקופה.

<אמרי קלמן: זאת אומרת, התחלנו במשרד החינוך.

<אמרי קלמן: זה לא המשרד היחיד שאנחנו עובדים איתו וגם לא המשרד היחיד שאנחנו מקבלים - - - תקציבים, אבל עדיין מדובר במספר בודד מאוד של משרדים.

<אמרי קלמן: וגם בתוך המשרדים האלה שבהם אנחנו מצליחים לקבל איזשהם תקציבים, מדובר בסכומים שהם באמת קרובים להיות שקופים.

<אמרי קלמן: בסוף אנחנו מדברים על קהילה, שבהערכות מאוד צנועות, לא פחות מכמה מאות אלפים; אנשים בישראל שצריכים את העזרה של המשרדים הממשלתיים בכל התחומים, ואנחנו מדברים על תקציבים מאוד נמוכים.

<אמרי קלמן: אני אספר איזה קוריוז קטן, ככה, על איך מתנהגת קהילה שנמצאת בהישרדות.

<אמרי קלמן: השבוע עבדנו, כמובן כל הארגונים, כדי לגבש את המסמך שמספר את התקציבים שלנו.

<אמרי קלמן: ובתוך הארגונים, שבסוף אנחנו, כולנו, חברים ועובדים ביחד, הייתה תחושה של אי נעימות שאיגי, שבסוף מקבל סכום, באמת מצחיק, של פחות מ-950 אלף שקל לשנה שלמה של פעילות ארצית.

<אמרי קלמן: היה לו לא נעים אל מול הארגונים האחרים.

<אמרי קלמן: כי הארגונים האחרים מקבלים אפילו לא רבע מהסכום הזה.

<גל וגנר: או לא מקבלים בכלל.

סתיו שפיר: חלקם לא מקבלים בכלל.

<אמרי קלמן: או לא מקבלים בכלל.

<אמרי קלמן: ככה מתנהגת קהילה שהיא בהישרדות, שהמצב שלה הוא כל כך לא נעים, בינה לבין עצמה, שהיא צריכה לריב על פירורים.

<אמרי קלמן: אנחנו רבים על פירורים בסופו של דבר, וזה שונה לחלוטין מאיך שהציבור תופס את הקהילה הגאה או חושב שהכנסת מתייחסת לקהילה הגאה.

<אמרי קלמן: גם היום החשוב הזה, ההיסטורי, שמקבל הרבה כותרות, הוא ממש מייצר פער גדול מאוד בין מה שקורה בשטח וכל התחום הזה של תקציבים.

<אמרי קלמן: אני אתן גם כמה דוגמאות: לדוגמה, ככה, התחושה שגם אנחנו מקבלים הרבה.

<אמרי קלמן: שהשימוש בקהילה הגאה בכל מה שקשור להסברה, הוא דווקא מקבל לא מעט תקציבים ממשלתיים.

<אמרי קלמן: אני פוגש מידי שבוע נציגים שמגיעים במימון של משרדים ממשלתיים לארץ.

<אמרי קלמן: משלחות שיוצאות מהארץ לחוץ לארץ לספר באמת סיפורים מאוד יפים על הקהילה הגאה בישראל.

<אמרי קלמן: כמובן, מאות אלפי שקלים "שנשפכים" על הדבר הזה.

<אמרי קלמן: הסברה בתוך ישראל?

<אמרי קלמן: אפס.

<אמרי קלמן: חוש"ן – ארגון ההסברה הישראלי שפועל בתוך גבולות ישראל כדי להסביר את מצבה של הקהילה הגאה – לא רואה שקל אחד ממדינת ישראל כדי לעשות הסברה, In house.

<אמרי קלמן: גם משרד התיירות וגם משרד החוץ וגם מערך ההסברה של משרד ראש הממשלה משקיעים הרבה מאוד כסף כדי לספר את הסיפור הזה.

<אמרי קלמן: בתוך הגבולות כנראה שלא צריך לספר שום דבר.

<אמרי קלמן: המציאות מראה לנו אחרת.

<אמרי קלמן: אנחנו ראינו את זה רק בקיץ האחרון, ואנחנו רואים את זה מידי יום.

<אמרי קלמן: מה שקרה בקיץ האחרון מגיע לכותרות.

<אמרי קלמן: הקהילה הגאה רואה את הסיפורים האלה מידי יום.

<אמרי קלמן: סיפור אחר הוא כמובן עניין, שדווקא יושבת פה מישהי שכדאי גם לשמוע אותה – שותפה שלנו ממשרד הרווחה והשירותים החברתיים.

<אמרי קלמן: הקהילה הגאה, רק בשנה האחרונה, מתעסקת בסוגיות מהותיות מאוד של רווחה.

<אמרי קלמן: האגודה מקבלת סיפורים של מקרים קשים מאוד.

<אמרי קלמן: עכשיו, סתם, השבוע שמתי לב שהרבה כותרות הלכו סביב הסיפור הזה של בחורה - - - מסמים.

<אמרי קלמן: מועדון הבלוק.

<אמרי קלמן: המשטרה התערבה.

<אמרי קלמן: סגרו את מועדון הבלוק.

<אמרי קלמן: סתם ככה, לסבר את האוזן: הקהילה הגאה איבדה בשלושה חודשים בשנת 2015, ברצף של שלושה חודשים, ארבעה בליינים במסיבות הומואים, שמשתמשים באותם סמים.

<אמרי קלמן: מתו.

<אמרי קלמן: לא נפצעו.

<אמרי קלמן: לא בבית חולים.

<אמרי קלמן: מתו.

<אמרי קלמן: גם התקשורת, כמובן, איכשהו, מצליחה לא לשים את זה במרכז, אבל גם המשרדים הממשלתיים מתקשים מאוד לעבוד איתנו בנושא הזה כדי לטפל בבעיות האלה: בעיות של זנות בקרב הקהילה הטרנסג'נדרית.

<אמרי קלמן: הקהילה הטרנסג'נדרית חיה את הסיפור הזה ברמה היומיומית.

<אמרי קלמן: זה לא איזה מקרה שהוא יוצא דופן.

<אמרי קלמן: גם, בסופו של דבר, מעט מאוד, אם לא אפס תקציבים שמגיעים לטיפול בסוגיות האלה; אובדנות: אנחנו מכירים כבר היום שהסיפור הזה של אובדנות בקרב הקהילה הגאה הוא לא איזה המצאה שלנו.

<אמרי קלמן: מדובר, בסופו של דבר, בהצהרות ברורות.

<אמרי קלמן: גם שמגיעות ממשרדים ממשלתיים, לגבי זה שהקהילה הגאה היא קהילה בסיכון בנושא הזה.

<אמרי קלמן: מעט מאוד תקציבים שאנחנו רואים.

<אמרי קלמן: בטח גם באגודה וגם בארגונים אחרים לטיפול בתופעות האלה של רווחה.

סתיו שפיר: אתה יכול לדבר ולספר לנו קצת על המספרים?

סתיו שפיר: מה התקציבים שמגיעים?

סתיו שפיר: גם מונח לפנינו נייר של האגודה.

סתיו שפיר: כל הניירות כמובן גם מועלים לאתר של הוועדה.

סתיו שפיר: אבל תגיד לנו קצת מה המספרים.

סתיו שפיר: מה באמת המדינה מעבירה?

<אמרי קלמן: היום אנחנו מקבלים תקציב, שגם הוא, כרגע אנחנו מקווים שהוא ימשיך לשנה הבאה.

<אמרי קלמן: עוד לא ברור בכלל שהוא יגיע לשנה הבאה, כי התקצוב שלנו הוא לא קבוע, ומדובר בפרויקט שמסתיים השנה, של 200 אלף שקלים בשנה.

<אמרי קלמן: זה מה שהקהילה הגאה מקבלת עבור רווחת הקהילה הגאה.

סתיו שפיר: זה ממשרד הרווחה והשירותים החברתיים.

<אמרי קלמן: בסדר?

<אמרי קלמן: זה הסכום - - -

סתיו שפיר: וכשאתה אומר לא קבוע, כלומר הסכום הזה לא נמצא בבסיס התקציב?

<אמרי קלמן: לא.

<אמרי קלמן: זה היה פה - - - שבאמת התחיל לפני שלוש שנים, וגם הוא מבוסס כמובן על הכנסות - - -

סתיו שפיר: מי גברתי?

<ציפי נחשון גליק: ציפי נחשון גליק ממשרד הרווחה והשירותים החברתיים.

<ציפי נחשון גליק: אני רק אגיד שמבחינתנו זה קבוע.

<ציפי נחשון גליק: קודם כל, אני שמחה, כי אני שותפה פה עם כמה ארגונים, אבל מבחינת תקציב יש לזה באג.

<ציפי נחשון גליק: כי אם אני רוצה לעשות שותפות נגיד עם ארגון מסוים על תמה מסוימת שהוא רוצה לקדם, הוא חייב להביא 50%.

<ציפי נחשון גליק: ויש לזה מגבלה.

<קריאה: בדיוק.

סתיו שפיר: על כל המצ'ינג - - -

<ציפי נחשון גליק: בדיוק.

<נטע הראל: ציפי, אני ממשרד הבריאות ויש לנו אותה בעיה.

<ציפי נחשון גליק: וזה תהליך יחסית שהוא מאוד מקוצר.

<ציפי נחשון גליק: הוא כאב ראש במובן הזה שכל שנה אני צריכה ללכת לוועדת המכרזים שלי ולעשות את השותפות הזו.

<ציפי נחשון גליק: אבל הבעיה היא שלמשל - - -

סתיו שפיר: אבל למה זה עובד בצורה כזאת ולא כתקציב קבוע?

<ציפי נחשון גליק: כי הארגונים עצמם רוצים לקדם אג'נדה שהם רוצים לקדם.

סתיו שפיר: זה ברור, אבל למה התקציב לא קבוע?

סתיו שפיר: האג'נדה היא - - -

<ציפי נחשון גליק: מבחינתי הוא קבוע, אבל כל שנה אני חייבת לבוא לוועדת המכרזים שלי.

<חן שמילו: בגלל המצ'ינג.

<ציפי נחשון גליק: הוא קבוע.

<ציפי נחשון גליק: מבחינתי, הוא קבוע.

סתיו שפיר: למה הוא עובד במצ'ינג ולא בתמיכה?

<ציפי נחשון גליק: אצלנו הוא עובד במצ'ינג.

<ציפי נחשון גליק: אין לנו תמיכות בנושא הזה.

<נטע הראל: בגלל האילוצים שאנחנו מקבלים כמשרדי הממשלה.

סתיו שפיר: את ממשרד הבריאות?

<נטע הראל: נכון.

<ציפי נחשון גליק: אבל גם אני רוצה לציין: דיברת פה על הנושא של התמיכות.

<ציפי נחשון גליק: גם תמיכות.

<ציפי נחשון גליק: כשישנן תמיכות – אני מחלקת, למשל, שישה מיליון תמיכות לנפגעות תקיפה מינית.

<ציפי נחשון גליק: למרכזי הסיוע.

<ציפי נחשון גליק: אז יש גם שם מגבלה.

<ציפי נחשון גליק: כי אני לא יכולה לתת להם יותר מ-50% של הפעילות שלהם.

<ציפי נחשון גליק: ולפעמים אני רוצה לעשות עוד דברים.

סתיו שפיר: רגע.

סתיו שפיר: רגע.

סתיו שפיר: שנייה.

סתיו שפיר: סליחה שאני נכנסת.

סתיו שפיר: חשוב לי מאוד להבין איך המנגנון הזה עובד.

סתיו שפיר: במנגנון של תמיכה את לא חייבת לעשות מצ'ינג.

סתיו שפיר: את נותנת תמיכה, את מעבירה תמיכה לארגון.

<ציפי נחשון גליק: לא.

<ציפי נחשון גליק: אני לא יכולה.

<ציפי נחשון גליק: הוא חייב להוכיח עשייה, ואני לא יכולה לתת - - -

סתיו שפיר: להוכיח עשייה – בוודאי.

סתיו שפיר: יש מבחני תמיכה.

<ציפי נחשון גליק: כן, אבל אני לא יכולה לתת לו יותר מ-50% ממה שהוא עושה.

<ציפי נחשון גליק: נגיד שהוא פועל בהיקף של חצי מיליון שקלים.

<ציפי נחשון גליק: אני לא יכולה לתת לו 600 אלף שקלים.

<ציפי נחשון גליק: המקסימום שאני יכולה לתת לו זה עוד חצי מיליון שקלים.

סתיו שפיר: זה בתמיכה.

<ציפי נחשון גליק: אז גם שם יש מגבלות בתמיכה.

סתיו שפיר: - - - מגבלות תמיכה.

סתיו שפיר: בסדר.

סתיו שפיר: אבל אז, בכל זאת מדובר במשהו שהוא נמצא בתוך התקציב.

<ציפי נחשון גליק: לי אין תקציב של תמיכות לאוכלוסייה הזאת.

סתיו שפיר: לאוכלוסיות אחרות יש כזה דבר?

<ציפי נחשון גליק: רק למרכזי הסיוע לנפגעות תקיפה מינית, בהיסטוריה, מלפני הרבה שנים.

סתיו שפיר: מה צריך לעשות על מנת שזה יעבור לתקציב תמיכה?

<ציפי נחשון גליק: את יודעת מה, האמת – אין לי מושג, אבל לי זה לא משנה.

<ציפי נחשון גליק: למשל: עכשיו, עם איגי, אנחנו מקדמים פרויקט אחר.

<ציפי נחשון גליק: אני רוצה לתת יותר ממה שהם יכולים לתת, ואין לי את האפשרות.

<ציפי נחשון גליק: האפשרות השנייה שלי זה אם אני מבנה תכנית עבודה על דגם מסוים.

<ציפי נחשון גליק: אני צריכה לצאת למכרז.

<ציפי נחשון גליק: מכרז – אם יש לי את המאה אחוז תקציב, זה תהליך של שנה בערך במשרד ממשלתי.

סתיו שפיר: אז באיזה שלב במהלך השנה הארגון יודע שהוא הולך לקבל את הכסף?

<ציפי נחשון גליק: הרבה פעמים זה יוזמות של הארגונים עצמם, שפונים אליי ואז אני עוזרת לקדם, ומקדמים בשותפות.

<חן שמילו: בתקנה או במיזם?

סתיו שפיר: ממשרד הרווחה והשירותים החברתיים.

<ציפי נחשון גליק: לא.

<ציפי נחשון גליק: אצלי אין זמן מסוים.

<ציפי נחשון גליק: אז, למשל, אני אשמח להגדיל עכשיו את התקציב לשותפות שיש לי עם האגודה – מ-200 אלף שקל ל-400 אלף שקל.

<ציפי נחשון גליק: אבל הוא אומר: אין לי עוד 200 אלף שקל לתת כמצ'ינג.

<ציפי נחשון גליק: אז אני לא יכולה להרחיב את זה.

<ציפי נחשון גליק: אני יושבת עכשיו עם איגי על איזו תכנית מסוימת.

<ציפי נחשון גליק: הגענו ל-600 אלף שקל – כל צד.

<ציפי נחשון גליק: אני רוצה לתת יותר.

<ציפי נחשון גליק: אבל אם הוא לא יכול לתת את המיליון שקל, אני לא יכולה לתת מיליון שקל.

<אמרי קלמן: ואין לנו מאיפה להביא.

<אמרי קלמן: זה חשוב.

<אמרי קלמן: זו סוגיה מצוינת.

<ציפי נחשון גליק: בדיוק.

<ציפי נחשון גליק: הם צריכים להביא מכספים פרטיים.

<אמרי קלמן: זאת אומרת - - - שזה נורא נחמד, שהכספים האלה תלויים בגיוס תרומות שאין.

<קריאה: נכון.

<קריאה: בדיוק.

<אמרי קלמן: זאת אומרת, זה לא שהתרומות האלה רק מחכות להביא את הכסף כדי שיהיה מצ'ינג.

<אמרי קלמן: המודל הזה מייצר בדיוק את המציאות הזאת שבה אנחנו מתקשים - - -

<ציפי נחשון גליק: אני חושבת שצריך לייצר סעיף מסוים בתקציב של משרד הרווחה והשירותים החברתיים לאוכלוסייה הזאת, ואז, עם חלק מהארגונים לעשות שותפות, ועם חלק מהדברים להוציא לרשויות המקומיות.

<ציפי נחשון גליק: כמו שאני מוציאה את רוב התקציב שלי.

<ציפי נחשון גליק: שבכל רשות מקומית יהיה עובד שיהיה מיומן לעבוד עם האוכלוסייה הזאת.

סתיו שפיר: המשרד הגיש בקשה כזאת למשרד האוצר?

סתיו שפיר: ביקשתם?

<ציפי נחשון גליק: לא הגשנו.

<ציפי נחשון גליק: כרגע, אנחנו עם איגי – לפתח את המודל הזה.

<ציפי נחשון גליק: שזה גם יהיה מודל עירוני וגם מודל של שותפות.

סתיו שפיר: אז הוועדה בהחלט ממליצה שהדבר הזה יתבצע ושתוגש על ידכם בקשה.

<ציפי נחשון גליק: אני חושבת שצריך לקדם את זה.

<ציפי נחשון גליק: ובאמת, מבחינת משרד הרווחה והשירותים החברתיים, להפסיק לדשדש, אלא לקרוא לילד בשמו.

<ציפי נחשון גליק: להביא נתונים מכל הארגונים ולומר: לצורך היקף הבעיה הזו, הקידום של הנושא הזה – צריך x מיליון ולהתקדם.

סתיו שפיר: תודה.

סתיו שפיר: תודה רבה.

סתיו שפיר: משרד הבריאות.

סתיו שפיר: רק שמך בבקשה לפרוטוקול.

<נטע הראל: שמי נטע הראל.

<נטע הראל: אני מהמחלקה לשחפת ואיידס.

<נטע הראל: אנחנו עובדים בשיתוף עם הקהילה הגאה ומלווים אותה כבר שנים רבות.

<נטע הראל: ליווינו, בין השאר, גם את ההקמה של השירות הסוציאלי המפואר של האגודה.

<נטע הראל: ואנחנו נמצאים בעצם באותו סוג של מלכוד שמשרד הרווחה והשירותים החברתיים נמצא.

<נטע הראל: שאנחנו רוצים לתת.

<נטע הראל: אנחנו מתקצבים פרויקטים, אבל הצורך במצ'ינג, כדי לא להתמודד עם המורכבות של מכרז – בעצם מגביל מאוד את הכספים.

<נטע הראל: מכיוון שהארגונים, יש להם קושי להגיע למצ'ינג של.

<נטע הראל: זאת אומרת, אנחנו באים לקראתם ומחשבים שעות התנדבות כשעות עבודה ועושים כל מיני דברים, אבל בסופו של דבר אנחנו גם לא רוצים לסבך את העמותות עם דברים שהן לא יכולות באמת לעמוד בהם.

<נטע הראל: כי בסופו של דבר אנחנו נותנים את החלק שלנו על פי הביצוע של החלק שלהם.

<נטע הראל: אנחנו, באופן ספציפי, 2014, 2015 ו-2016 מתקצבים רק מהמחלקה שלנו – בערך 200 אלף שקל, שנפרס בארגונים לפעילויות שמתייחסות לבריאות הרחבה יותר, ולא רק מניעה ישירה של HIV.

<נטע הראל: מתוך התפיסה שבן אדם עם רווחה אישית גבוהה יותר עושה בחירות טובות יותר.

<נטע הראל: תודה.

סתיו שפיר: ובעצם ממשרד הבריאות זה עובר לוועד למלחמה באיידס?

<נטע הראל: זה מתחלק.

<נטע הראל: זה פר פרויקטים.

<נטע הראל: הוועד למלחמה באיידס – איגי.

<נטע הראל: שבשנה שעברה קיבלו בסביבות ה-65 אלף שקלים, והשנה יקבלו כפול מאיתנו על באמת פרויקטים של מניעה.

<נטע הראל: האגודה גם - - -

סתיו שפיר: כמה הוועד מקבל?

<נטע הראל: בשנה שעברה זה היה בערך 130 אלף שקל לבדיקות HIV ולקונדומים והקמת מרכז בדיקות חדש בדרום תל אביב.

<נטע הראל: זה לא כולל תקציבי פרסום ייעודיים לקהילה הזאת עם המורכבויות - - -

יעל גרמן: ומה עם מרפאת לוינסקי?

<נטע הראל: מרפאת לוינסקי מתוקצבת במקום אחר ובצורה אחרת.

יעל גרמן: וגם שם נערכות בדיקות - - -

סתיו שפיר: מאיפה?

סתיו שפיר: מה זה "מקום אחר"?

<נטע הראל: מרפאת לוינסקי היא לא של המחלקה לשחפת ואיידס.

<נטע הראל: מרפאת לוינסקי היא תחת לשכת הבריאות תל אביב, ויש לה את הצינורות התקציביים.

<נטע הראל: מה שכן, אנחנו מתקצבים שם את אתר האינטרנט שאנחנו הקמנו איתם ועבורם, והם מתפעלים אותו.

סתיו שפיר: עכשיו, פניתם למשרד האוצר לבקש שיטת תקצוב שונה שתיטיב עם הארגונים?

סתיו שפיר: שבסוף המטרה היא להעביר ולתמוך בארגונים.

סתיו שפיר: אז מה, אם הארגונים לא יכולים לעמוד אפילו בבקשה לתמיכה, אז אנחנו לא עושים את מה שביקשנו לעשות מלכתחילה.

<נטע הראל: אני לא חושבת שאני מוסמכת ממש לענות על זה, כי אני לא מתעסקת עם להביא את הכסף - - -, אבל זה לא משהו פשוט לעבור את המשוכות: לא של נושא ועדת המכרזים המשרדית; הייעוץ המשפטי, שאנחנו נזקקים לו, ושהוא הרבה פעמים צוואר בקבוק, לצערי הרב; ולא כל שכן משרד האוצר.

<נטע הראל: שהוא גם כן משוכה מאוד-מאוד גדולה בנושאים שכאלה.

סתיו שפיר: מדוע?

<נטע הראל: תעדוף, מן הסתם.

<נטע הראל: אני לא יכולה לענות בשם משרד האוצר.

סתיו שפיר: יש איזשהן תשובות רשמיות שקיבלתם ממשרד האוצר לגבי התקצוב הזה?

<נטע הראל: אני לא יכולה להגיד לך, כי אני לא הייתי בסוג כזה של התדיינות.

<נטע הראל: אני יותר ברמת הארגונים.

<נטע הראל: הוצאה לפועל והקמה של שירותים מאשר הבאת הכסף.

יעל גרמן: אני רוצה לשאול שאלה: אנחנו מדברים הרבה על איגי, אבל יש לנו פה את חוש"ן, שבאמת עושים עבודת קודש.

סתיו שפיר: ומקבלים אפס תקציב.

יעל גרמן: כן.

יעל גרמן: והייתי רוצה לדעת מה קורה עם חוש"ן.

יעל גרמן: קודם כל, האם משרד החינוך כמובן מתקצב אותם?

יעל גרמן: משרד הבריאות אולי פחות רלוונטי, אבל משרד החינוך הוא מאוד רלוונטי.

<יגאל אברהמי: ואם אפשר להוסיף שלפני שנתיים הובטח לנו - - -

סתיו שפיר: רק תגיד את השם שלך לפרוטוקול.

<יגאל אברהמי: עורך הדין יגאל אברהמי.

<יגאל אברהמי: אני יושב ראש דירקטוריון חוש"ן.

<יגאל אברהמי: ולפני שנתיים, בתקופת הממשלה הקודמת, השר שי פירון – הובטחה לנו תמיכה בסך של 200 אלף שקלים, שעד היום לא ראינו אותה.

סתיו שפיר: הובטח – באיזו צורה?

סתיו שפיר: שהתמיכה תגיע – איך?

<יגאל אברהמי: בדרך תקנה שייצרו או בדרך כזו או אחרת.

<יגאל אברהמי: ניסו למצוא את הפתרונות איך בעצם להעביר את התמיכה הזו.

<יגאל אברהמי: עד היום זה לא הצליח.

<יגאל אברהמי: וגם אנחנו נתקלנו בקושי הזה של המצ'ינג.

<יגאל אברהמי: בעצם, נאמר לנו: אתם צריכים להביא.

<יגאל אברהמי: בעצם, לוותר על חצי מההכנסות שלכם כדי שנוכל - - -

סתיו שפיר: מה זאת אומרת, לוותר על חצי מההכנסות?

יעל גרמן: לא לוותר.

יעל גרמן: להדגיש.

יעל גרמן: כדי ש-50% בהכנסות למטרה המסוימת - - -

<יגאל אברהמי: לא לוותר.

<יגאל אברהמי: זאת אומרת, לעשות את המצ'ינג הזה.

<יגאל אברהמי: זאת אומרת, לוותר במובן הזה שבתי הספר לא ישלמו על הפעילות שלהם, ומשרד החינוך ייתן את ה-50%.

<יגאל אברהמי: במובן הזה אנחנו מוותרים על 50% מהתשלום.

<נטע הראל: אין תשלום צולב.

סתיו שפיר: צריך אז להסביר לנו בדיוק איך זה עובד.

סתיו שפיר: מול כמה בתי ספר אתם עובדים היום?

<יגאל אברהמי: אנחנו עובדים עם סדר גודל של כ-700 בתי ספר במהלך השנה.

סתיו שפיר: וכל בית ספר שם איזשהו סכום של כסף?

<יגאל אברהמי: הוא שם.

<יגאל אברהמי: נכון.

<יגאל אברהמי: עכשיו, בחלק מהמקומות יש שיתופי פעולה עם הרשויות המקומיות, אבל ברוב מוחלט של המקרים מדובר בכסף שכל בית ספר שם על הפעילות הזאת.

<יגאל אברהמי: כי הוא חושב שהפעילות הזאת חשובה, ובצדק.

סתיו שפיר: בכמה שעות לימוד או בכמה מפגשים?

<שנית הראל: לא.

<שנית הראל: זה פר הרצאה.

<יגאל אברהמי: זה פר הרצאה.

<עינב לוק: מפגש.

<עינב לוק: זו הרצאה.

<יגאל אברהמי: המפגש שלנו הוא מפגש של כשעה וחצי.

סתיו שפיר: אחד.

<יגאל אברהמי: אחד לכיתה.

<יגאל אברהמי: כן.

<יגאל אברהמי: שמגיעים שני מתנדבים – מתנדב ומתנדבת – ומספרים את הסיפור האישי שלהם.

<יגאל אברהמי: ואחרי זה יש זמן לשאלות ותשובות.

<יגאל אברהמי: אנחנו מגיעים לסדר גודל של כ-30 אלף משתתפים במהלך שנת פעילות.

סתיו שפיר: מה התקציב השנתי שלכם מתוך ההכנסות האלה?

<יגאל אברהמי: תקציב השנה שלנו הוא כ-800 אלף שקל, 900 אלף שקל.

סתיו שפיר: וזה הכול מהכנסות מבתי ספר?

<יגאל אברהמי: זאת אומרת, זה גם מהכנסות עצמיות וגם מתרומות.

<יגאל אברהמי: זה סדר הגודל.

סתיו שפיר: כמה תקציב ביקשתם ממשרד החינוך?

סתיו שפיר: זאת אומרת, מה היה גורם לכם להצליח להיכנס - - -?

<יגאל אברהמי: אנחנו לתקנה הזאת לא יכולים להיכנס בעצם, כי אנחנו לא ארגון נוער.

<יגאל אברהמי: אז בעצם אנחנו לא יכולים בכלל לגשת.

<יגאל אברהמי: אנחנו לא עומדים בקריטריונים.

<יגאל אברהמי: זה דבר אחד.

<יגאל אברהמי: אז בעצם אנחנו נתונים לחסדים של כל משרד בגזרה שלו.

<יגאל אברהמי: אנחנו גם לא מקבלים, למשל: אין תקציב של משרד הביטחון לפעילויות של חוש"ן בצבא.

<יגאל אברהמי: זה עוד דבר שלא קיים.

סתיו שפיר: אז זאת פעילות שאתם עושים בחינם?

<יגאל אברהמי: זו פעילות שאנחנו עושים בחצי חינם.

<יגאל אברהמי: באמת.

<יגאל אברהמי: אנחנו לא מתמחרים את העלות המלאה מאחר ואנחנו רואים בזה איזושהי חשיבות להיכנס לקהלים שאנחנו עוד לא מגיעים אליהם.

<יגאל אברהמי: אבל אנחנו בעצם לא מקבלים את העלות המלאה של הפעילות.

יעל גרמן: אבל השאלה היא מה עם ה-200 אלף שקל?

<יגאל אברהמי: נכון.

<יגאל אברהמי: זו שאלה טובה.

<יגאל אברהמי: נכון.

יעל גרמן: כי אני מודעת שהייתה כוונה, ולהערכתי גם היה כבר הישג.

יעל גרמן: ומה קרה איתו?

יעל גרמן: למה הוא לא הועבר לחוש"ן?

<שנית הראל: בדיוק מאותה סיבה שבמשרד הבריאות.

<שנית הראל: בסך הכול, המסלולים שמשרדי ממשלה יכולים להעביר כספים לארגונים ולעמותות במגזר השלישי הם מסלולים ספורים.

<נטע הראל: הם מוגבלים מאוד.

<שנית הראל: אין אינספור דרכים ואין.

<שנית הראל: המסלולים הם מסלולים מאוד ברורים, מאוד קבועים.

<שנית הראל: מה לעשות, ככה עובדים במשרדי הממשלה.

<שנית הראל: זה לא מגזר פרטי.

<שנית הראל: המסלול האחד הוא מסלול של תמיכות.

<שנית הראל: שאז כמובן פתוח לכמה גופים ולכל מי שעומד בתנאים ולפי ההגדרות הספציפיות של אותו מבחן.

<שנית הראל: יש לנו מסלול כזה.

<שנית הראל: הוא לא מתאים לחוש"ן.

<שנית הראל: כמו שאמרת: הוא לא ארגון נוער.

<שנית הראל: המסלול האחר הוא מסלול של רכש.

<שנית הראל: במסלול של רכש – דרך המלך זה מכרז פומבי.

<שנית הראל: ואז, שוב, אתה פונה לכל הגופים.

<שנית הראל: אם המשרד רוצה דווקא לתקצב פרויקט מסוים עם גוף מסוים, - - -

<נטע הראל: בזמן אמיתי.

<שנית הראל: בזמן אמיתי.

<שנית הראל: הדרך הכמעט יחידה לעשות את זה היא באמצעות מיזם משותף.

<שנית הראל: וזו תקנת פטור.

<שנית הראל: זאת אומרת, זה כבר לא דרך המלך של חוק חובת המכרזים, אלא זו תקנה מאוד ספציפית.

<שנית הראל: ובתוך תקנות חובת המכרזים מוגדרים גם התנאים שבהם אפשר להתנהל בצורה הזאת.

<שנית הראל: אחד מהתנאים במיזם משותף זה שהגוף שאיתו מתקשרים מביא 50% מתקציב הפרויקט.

<שנית הראל: גם במקרה הזה, באמת הייתה כוונה לייצר את הפרויקט, לגבש את הפרויקט, ולהעביר את הכסף.

<שנית הראל: אלא שאז התברר שהגוף לא יכול להביא את המימון העצמי, ואז אי אפשר היה להשאיר את המיזם המשותף.

סתיו שפיר: יש מישהו היום שמספק את השירות הזה בבתי ספר מלבד חוש"ן?

<עינב לוק: כן.

<עינב לוק: אז כרגע מי שמספק את השירות הזה מלבד חוש"ן זה יועצות בתי הספר, שהן עברו הכשרה בשיתוף ועל ידי חוש"ן.

<עינב לוק: אחת הסיבות שבטח מדברים - - -

סתיו שפיר: רגע.

סתיו שפיר: היועצות עושות.

<עינב לוק: היועצות החינוכיות.

סתיו שפיר: ממש נכנסות לכיתה ומעבירות שיעור.

<עינב לוק: כן.

<עינב לוק: אבל ממש מעבירות.

<קריאה: - - -

סתיו שפיר: בכל בית ספר בישראל?

<עינב לוק: אני רק אגיד שהדבר האופטימלי מבחינתנו זה שהיועצות והמחנכים יעבירו את הפעילות ויזמינו הרצאה חיצונית שתהיה המשך – לפני ואחרי.

<עינב לוק: כי אנחנו יודעים שהרצאה חד פעמית היא לא תעשה את ההבדל.

<עינב לוק: אנחנו רוצים לראות משהו יותר ארוך טווח.

<עינב לוק: אז הרעיון הוא באמת שהצוות החינוכי ייקח אחריות.

<עינב לוק: כדי שהצוות החינוכי ייקח אחריות, אנחנו רוצים לראות את ההכשרה של היועצות – משמעותית.

<עינב לוק: זה הדבר, מבחינתנו, האופטימלי - - - לפעילות משותפת.

סתיו שפיר: זה משהו שקורה בכל בית ספר עכשיו?

<עינב לוק: זה לא קורה בכל בתי הספר.

סתיו שפיר: בכמה בתי ספר זה קורה?

<עינב לוק: אנחנו מעבירים עכשיו סקרים ובודקים, שיהיו לנו נתונים יותר עדכניים.

<עינב לוק: אנחנו נערכים.

<עינב לוק: כשיהיו לנו תוצאות, אנחנו נשמח להציג אותם.

סתיו שפיר: פחות או יותר.

<עינב לוק: אני לא יודעת לתת.

<עינב לוק: אני לא רוצה לתת תשובה לא מדויקת.

סתיו שפיר: עשרות בתי ספר?

סתיו שפיר: מאות בתי ספר?

<עינב לוק: אני לא רוצה לתת תשובה לא מדויקת.

<עינב לוק: אנחנו נבדוק את הסקר ואנחנו נעביר את זה.

סתיו שפיר: אוקיי.

סתיו שפיר: עכשיו, אני אשאל עוד שאלה: אתם לא מאמינים, במשרד החינוך, שיש איזושהי חשיבות לזה שאדם שמשתייך לקהילה מדבר מול התלמידים?

סתיו שפיר: בעיקר במקום כזה שבו יש גם איזושהי.

סתיו שפיר: בעיקר מצד תלמידים שנמצאים בארון.

סתיו שפיר: שמרגישים אולי איזושהי בושה או מפחדים.

סתיו שפיר: לראות מישהו שהוא בדיוק כמוהם, שיכול לבוא ולדבר איתם.

סתיו שפיר: אני לא בטוחה אם היועצת, מבלי כמובן להגיד בעד איזו נטייה מינית היועצת תהיה, אבל אני לא בטוחה שכל בן אדם יכול להעביר את השיעורים האלה במידה שתהיה אפקטיבית.

<עינב לוק: אז אני רוצה להתייחס לשאלה ולהגיד שלכל דבר יש יתרונות וחסרונות.

<עינב לוק: אני רוצה להגיד שהשילוב בין השניים, בינינו, הוא הדבר הנכון ביותר.

<עינב לוק: כי חשוב מאוד שהם יראו מישהו שהם יכולים להזדהות איתו, שמייצג ארגון.

<עינב לוק: שבסופו של דבר, כשהוא מגיע לבית הספר, הם יודעים גם שהם יכולים אחר כך לפנות.

<עינב לוק: זה, מבחינתנו, בעל ערך מאוד-מאוד גדול.

<עינב לוק: ואני רוצה להגיד ששפ"י מקדם את זה.

<עינב לוק: רואה חשיבות לזה.

<עינב לוק: לכן, הוא הקים עכשיו שולחן עגול עם כל הארגונים, ואנחנו בשיתוף פעולה מלא.

<עינב לוק: יחד עם זה, אני חושבת שאם רק זה ייעשה על ידי ארגונים חיצוניים ולא על ידי הצוות החינוכי, אז הם לא ירגישו שהצוות החינוכי שותף למהלך ורואה בזה חשיבות, וגם לא ייפנו אליו.

יעל גרמן: הצוות החינוכי בנוסף - - -

סתיו שפיר: מצוין.

סתיו שפיר: בסדר גמור.

סתיו שפיר: השאלה: איך מגיע השילוב?

<נעה גולני: - - -

<עינב לוק: אני אומרת: שילוב של שני הדברים.

<עינב לוק: מבחינתי, שילוב של שני הדברים - - - והשקעה גדולה.

<עינב לוק: כי השקעה גדולה היא בצוות החינוכי.

<עינב לוק: כי יכול להיות שיבוא מישהו חיצוני, ייתן הרצאה חד פעמית, ומחר המורה, היועץ, לא יראה את הרגישות.

<עינב לוק: יגיד אמירה שהיא יכולה להיות אמירה פוגענית.

<עינב לוק: ולכן העבודה על העמדות של המורה ועל הצוות החינוכי – בינינו, היא משמעותית - - - איתור וזיהוי ילדים במצוקה.

<קריאות: - - -

סתיו שפיר: אני מסכימה לחלוטין.

סתיו שפיר: לחלוטין מוסכם: שיתוף הפעולה הוא הכרחי וחיוני.

סתיו שפיר: אבל יש פה מצב שבו אתם מבינים שארגון, שהוא הארגון שאיתו אתם רוצים לקיים שיתוף פעולה, לא יכול לעמוד בדרישות הסף כדי לקבל תקציב.

סתיו שפיר: אז מה עושה המשרד במקרה כזה?

<עינב לוק: אז לפיכך, מה ששנית אמרה, ואני אחזק את מה שהיא אמרה: הייתה פגישה עם המנכ"לית בנושא הזה, והיא נתנה לנו את ברכת הדרך לבחון אופציות אחרות.

<עינב לוק: לא רק - - -

<יגאל אברהמי: חוש"ן לא היה בישיבה הזאת.

<שנית הראל: לא משנה.

<שנית הראל: האמירה הייתה אמירה כללית.

<שנית הראל: היא לא הייתה אמירה פר ארגון.

<עינב לוק: חוש"ן היה.

<עינב לוק: האמירה שלה הייתה אמירה כללית, לבדוק אופציה תקציבית, שהיא לא רק דרך התקנה של ארגוני נוער, כדי לתקצב ארגונים אחרים בנושא הספציפי הזה.

סתיו שפיר: היו ארגונים שהיו שותפים?

סתיו שפיר: היו ארגונים להט"ביים שהיו שותפים לישיבה הזאת?

<עינב לוק: הישיבה החלה עם איגי מתוך איזושהי בקשה לבחון תכנית מסוימת שלהם, וגלש לנושא התקציבי: איך לפתור את הבעיה בכלל.

<עינב לוק: שמשרד החינוך, כרגע - - -

סתיו שפיר: "גלש" – כלומר, זאת לא הייתה המטרה הראשונית של הישיבה?

<עינב לוק: אני לא יודעת מה הייתה המטרה של הישיבה.

<עינב לוק: אני נכחתי בישיבה.

<עינב לוק: איגי דן בסוגיה של - - -

סתיו שפיר: אני אגיד לך למה אני שואלת: כדי להבין האם יש התכווננות ברורה, רשמית, של משרד החינוך, להתכנס ולטפל בסוגיה הזו ולמצוא פתרונות לדברים שפשוט הם אבסורדיים.

<עינב לוק: - - -

סתיו שפיר: בגלל שיש רק דרך אחת לנתב את התקציב הזה וזה לא עובד, אז אנחנו פשוט מרימים ידיים.

סתיו שפיר: אני מניחה שלא.

סתיו שפיר: אז אני שואלת אם יש פה איזושהי התכווננות רשמית?

סתיו שפיר: אם יש פה תכנית עבודה?

סתיו שפיר: אם יש דד-ליין?

סתיו שפיר: האם אתם יודעים שהחל מהשנה הבאה כבר יימצא הפתרון לבעיה הזו?

<עינב לוק: חד משמעית.

<עינב לוק: זאת הייתה החלטה - - -

יעל גרמן: אז רק עוד שאלה אחת.

יעל גרמן: אני מתנצלת, כי פשוט ביקשו ממני לשאול.

יעל גרמן: אנחנו מדברים על חוש"ן ולא על שוב"ל, שהם יותר מכוונים לאוכלוסייה הדתית.

יעל גרמן: האם יש פה בכלל נציגות?

סתיו שפיר: יש פה נציגות של שוב"ל?

סתיו שפיר: מה שמך?

<דניאל יונס: דניאל יונס.

<דניאל יונס: אני יושב ראש ארגון חברותא להומואים דתיים ומתנדב בשוב"ל.

<דניאל יונס: אז אני באמת אנצל פה.

<דניאל יונס: ארגון שוב"ל – ראשי תיבות: שהכול ברא לכבודו.

<דניאל יונס: הוא קיים כבר עשר שנים לערך.

<דניאל יונס: מתנדבים בו גברים ונשים מהציבור הדתי.

<דניאל יונס: לאו דווקא דתיים מהיום.

<דניאל יונס: זאת אומרת, יש כאלה שעזבו את הדת, אבל הרעיון הוא באמת להגיע למוסדות חינוך ולקהלים דתיים.

<דניאל יונס: הזכרת באמת את העניין הזה של לראות מישהו מהקהילה שלך.

<דניאל יונס: זה הרבה יותר חזק כשאתה נער דתית או כשאת נערה דתית, ורואים בן אדם, לצורך העניין כמוני, שנמצא במקום, כבר שלם עם עצמו ויכול לבוא ולספר את הסיפור.

סתיו שפיר: בכמה בתי ספר אתם פועלים היום?

<דניאל יונס: מעט מאוד.

<דניאל יונס: שישה-שבעה.

<דניאל יונס: אנחנו גם לא מגיעים לתלמידים כמעט.

<דניאל יונס: רק עכשיו זה התחיל להגיע ממש מהתלמידים.

<דניאל יונס: עד עכשיו זה היה בעיקר - - -

סתיו שפיר: מצוות ההוראה או מהייעוץ.

<דניאל יונס: אפילו לא.

סתיו שפיר: אז מול מי?

<דניאל יונס: יועצות.

<דניאל יונס: מנהלי בית הספר.

<דניאל יונס: כמובן, תמיד עולה החשש של: אבל אם אני אדבר על זה, אז זה ייתן לזה לגיטימציה וכולי וכולי.

סתיו שפיר: למה זה חשש?

<דניאל יונס: חס ושלום, שלא יהיו יותר הומואים ולסביות בציבור הדתי.

<דניאל יונס: כן?

<דניאל יונס: נפגשנו גם עם מנח"י – מינהל חינוך ירושלים.

סתיו שפיר: אתם מקבלים איזושהי עזרה ממשרד החינוך בכניסה לבתי ספר?

<דניאל יונס: כלום.

<שנית הראל: אגב, אתם במאגר התכניות?

<דניאל יונס: זה אני לא יודע.

<שנית הראל: אני רוצה להזכיר שיש במשרד החינוך, גובש לאחרונה מאגר של תכניות חינוכיות – זה מאגר פתוח באינטרנט – שניתן להירשם אליו.

<שנית הראל: וככל שנרשמים אליו – יש שם כמה מסלולים – אז אפשר להיכנס לבתי הספר.

<שנית הראל: זאת אומרת, זה מאגר של תכניות חינוכיות.

<שנית הראל: גופים שרוצים להכניס תכנית חינוכית לתוך בית ספר, צריכים להירשם למאגר הזה.

<שנית הראל: וככל שזה מאושר, אז הם יכולים להיכנס במישרין לבית הספר.

<שנית הראל: ודרך בית הספר – כמו שעושה חוש"ן: להעביר פעילויות ולהעביר זה – ואז גם בית הספר, הוא זה שמשלם להם.

<שנית הראל: זאת אומרת, זה לא בהכרח דרך התיווך של משרד החינוך.

<עינב לוק: אני רוצה להגיד רק על העניין של חמ"ד – של החינוך הממלכתי הדתי:

<עינב לוק: נערך יום עיון לכל מנהיגי חמ"ד, המפקחים, כדי באמת לדבר על החשיבות של הנושא, בשיתוף עם שוב"ל.

<עינב לוק: אתה לא היית, אבל הם עשו יום עיון משותף, כדי באמת להכשיר את הלבבות, קודם כל של המובילים בחינוך הממלכתי דתי.

<עינב לוק: הסיפור פה הוא יותר מורכב, ולכן היה צורך לעשות איזה הליך קודם כל עם ההנהגה של חמ"ד כדי להוביל כאן איזה תהליך משמעותי, שמטרתו להגביר את הכניסה לבתי הספר.

<דניאל יונס: חשוב רק לציין שזה לא רק שלנו לא נותנים להיכנס, לחינוך הדתי, אלא לגופים שכן נותנים להיכנס על הנושאים האלה הם גופים מסוכנים מאוד, שמקדמים מה שמכונה טיפולי המרה.

סתיו שפיר: מי?

סתיו שפיר: למשל.

<דניאל יונס: "עצת נפש" - - -

<חן שמילו: "עצת נפש" נכנסים לבתי ספר?

<עינב לוק: הם נכנסים.

<דניאל יונס: אני יודע שמפגשים, לפחות עם מחנכים והנהלות.

<דניאל יונס: הם גם עדיין ה-default של כמעט כל רב ומחנך בארץ, שמגיע אליו תלמיד או תלמידה ופותחים בפניו את הזה.

<דניאל יונס: מיד – לך אליהם.

סתיו שפיר: באמת?

<דניאל יונס: לגמרי.

סתיו שפיר: ומשרד החינוך עובד איתם?

<עינב לוק: את זה אני אבדוק - - -

סתיו שפיר: הם מקבלים תקצוב ממשרד החינוך?

<עינב לוק: לא יודעת.

סתיו שפיר: מאיזשהו משרד ממשלתי?

<שנית הראל: לא שאנחנו יודעים.

<דניאל יונס: "עצת נפש" זה ארגון שעושה מין סוג של טיפול פסיכולוגי שמשנה בעצם - - -

<חן שמילו: אנחנו כתבנו עליו לשרים והפילו את הצעת החוק - - -

<נעה גולני: כן - - -

<קריאות: - - -

<חן שמילו: - - - אנחנו כתבנו את זה לשרים.

סתיו שפיר: אני רק רוצה להבהיר את העניין הזה.

סתיו שפיר: כמה שנים אתם כבר פועלים בתוך הקהילה?

<דניאל יונס: עשר שנים בערך, אבל רק בשנה וחצי האחרונות באמת התחילה הדלת להיפתח קצת יותר.

<דניאל יונס: לצערנו, גם בגלל אירועי הקיץ, אז עוד דלתות נפתחו.

<דניאל יונס: לצערנו, אני אומר, זה לשמחתנו שנפתחו.

<דניאל יונס: לצערנו, מהנסיבות - - -

סתיו שפיר: עם שר החינוך נפגשתם?

<דניאל יונס: כן.

<דניאל יונס: אני אישית הייתה בפגישה של ראשי ארגונים – חלקם יושבים פה – מיד אחרי האירוע בירושלים.

סתיו שפיר: ומה סוכם?

<דניאל יונס: להגיד את האמת.

<דניאל יונס: מה שנאמר שם?

סתיו שפיר: מה שבאמת סוכם.

סתיו שפיר: כן, זאת ועדת השקיפות.

<דניאל יונס: אני לא יכול להבטיח שום דבר.

סתיו שפיר: הפנייה היום שלכם לבתי ספר היא פנייה עצמאית.

<דניאל יונס: כן.

סתיו שפיר: כלומר, אתם פונים למנהלים, מבקשים להיכנס.

<דניאל יונס: כן.

<דניאל יונס: ובדרך כלל השיטה שאנחנו נוקטים זה בוגר או בוגרת מוסד חינוכי פונים אל אותו מוסד שממנו הם הגיעו.

<דניאל יונס: כי גילינו שזו פשוט הדרך הטובה ביותר.

סתיו שפיר: תודה.

סתיו שפיר: מישהו פה מהנציגים או מהארגונים עובד מול בתי ספר ערבים?

<קריאה: יש ארגון.

<יגאל אברהמי: היה ניסיון לעבודה משותפת.

<יגאל אברהמי: זה לא כל כך הצליח.

<יגאל אברהמי: גם כן, שוב, אנחנו - - -

סתיו שפיר: מצידם של מי?

סתיו שפיר: לא הצליח – למה?

<יגאל אברהמי: אני לא בקי לחלוטין.

<יגאל אברהמי: לא יודע.

<יגאל אברהמי: אני לא רוצה להגיד סתם למה זה לא הצליח, אבל יש לנו קושי להיכנס למגזר הערבי.

<יגאל אברהמי: לבתי הספר.

<שחר צוק: אנחנו היינו שמחים לתת איזשהו - - -

סתיו שפיר: רק שמך לפרוטוקול.

<שחר צוק: שחר צוק.

<שחר צוק: מייצגת את עמותת הבית הגאה באר שבע, שנותנת מענה באזור הדרום.

<שחר צוק: אנחנו היינו שמחים לתת מענה למגזר הבדווי ולאוכלוסייה הערבית, אבל גם אנחנו נתקלים בבעיית תקצוב.

<שחר צוק: אנחנו מדברים על אותו נוער, וקצת שוכחים שאותו נוער מתבגר הופך לסטודנטים לבעלי משפחות ולקשישים, שנותרים בדיוק עם אותה אפליה, אבל לא זוכים למענה.

<שחר צוק: התקציבים האלה, שאנחנו מדברים עליהם, שהם חשובים, וחשוב שהם ימשיכו, ואנחנו שמחים שהם קיימים, מתמסמסים כשמגיעים לגיל בוגרים.

<שחר צוק: אנחנו, היום, נאבקים, כמו יתר הארגונים שנמצאים תחת רשות מוניציפאלית, בתקציב שתלוי ברצון הטוב של הרשות.

סתיו שפיר: אתם מקבלים תקציב עירוני.

<שחר צוק: תקציב עירוני או תמיכה אזורית.

<שחר צוק: זה תלוי בארגון.

<שחר צוק: - - - אנחנו מקבלים תמיכה עירונית, אבל התחושה היא שבכל יום כיוון הרוח יכול להשתנות.

<שחר צוק: אנחנו כל שנה צריכים להילחם מחדש, ואי אפשר לקיים איזשהו תהליך שהוא משמעותי, לקדם עשייה שהיא אפקטיבית, כשכל שנה לא יודעים מה יהיה התקציב ומאיפה יבוא הכסף.

<שחר צוק: אי אפשר להגדיל את היקף הפעילות ואי אפשר לתת מענה הולם לכל המגזרים האלה; לבני הנוער שמשתחררים מהצבא ומוצאים את עצמם מחוץ למסגרת של איגי ומחוץ לכל אותן מסגרות או לבני נוער בכלל שהם לא נמצאים ליד המרכז הגאה; לאנשים שלא נמצאים ליד מרפאת לוינסקי.

<שחר צוק: ופה חייבת להיות איזושהי חקיקה, איזשהו - - -, באמת, לסעיפים תקציביים שיילכו לרשויות המקומיות, לאזורי שליטה מוניציפליים.

<נעה גולני: אפשר להוסיף על זה משהו?

סתיו שפיר: כן, בבקשה, נעה.

סתיו שפיר: רק תגידי את שמך המלא ואת מי את מייצגת.

<נעה גולני: אז שמי נועה גולני, ואני מטעם החוג הגאה במפלגת העבודה.

<נעה גולני: אני בכוונה רוצה להוסיף על הדברים שנאמרו כאן, כי פשוט דיברנו על זה קצת בתוך החוג.

<נעה גולני: באמת, יש סיטואציה.

<נעה גולני: זאת אומרת, דיברנו על איגי ודיברנו על חוש"ן, שכביכול אפשר לבוא ולהגיד שיש איזשהו משרד שאפשר להפנות אליו בעצם את הבקשות.

<נעה גולני: זאת אומרת, איגי זה תחת ארגוני הנוער.

<נעה גולני: זה משרד החינוך.

<נעה גולני: וחוש"ן עובדים עם בתי ספר.

<נעה גולני: אפשר לקשר את זה גם למשרד החינוך.

<נעה גולני: אבל יש הרבה מאוד ארגונים אחרים – אם זה בבאר שבע ואם זה בירושלים והרבה מאוד ערים אחרות ברחבי הארץ שאין להן לאן לפנות.

<נעה גולני: זאת אומרת, או שהם באמת סומכים על טוב העירייה.

<נעה גולני: זה בתל אביב.

<נעה גולני: אז המרכז הגאה זה באמת בחסות עיריית תל אביב, והיא נותנת תקציב וזה יפה, אבל לעיריות אחרות לאו דווקא יש להן את סדר גודל התקציב הזה, - -

סתיו שפיר: ולא את העניין.

<נעה גולני: - - ולאו דווקא יש להן את העניין או את הפניות לבוא ולעסוק בדבר.

<נעה גולני: ובאמת צריך להסתמך על טוב ליבם של גורמים כאלה ואחרים.

<נעה גולני: אנחנו מוצאים את עצמנו, ארגונים שונים בתוך הקהילה, שאין לנו למי לפנות.

<נעה גולני: זאת אומרת, האם אני צריך עכשיו לפנות למשרד הרווחה והשירותים החברתיים, האם אני צריך לפנות למשרד החינוך, האם אני צריך לפנות למשרד הבריאות, האם אני צריך לפנות לכל מיני משרדים כאלה ואחרים על מנת לקבל תקציב קטן מכאן או תקציב קטן מכאן.

<נעה גולני: ואז הקהילות המוחלשות ביותר לא מוצאות לעצמן פתרון.

<נעה גולני: מגישות תקציב לכאן, מגישות תקציב לכאן.

<נעה גולני: שוב, זה זמן, זה כוח ומשאבים של אנשים.

<נעה גולני: שצריך לבוא ולהגיש את הבקשות האלה.

<נעה גולני: מי שאי פעם ניסה פה להגיש בקשה – זה מאוד קשה, זה מאוד לא פשוט.

<נעה גולני: ואז, בסופו של דבר, את מגלה שעל סעיף קטן, כזה או אחר, נפלה לך בעצם הבקשה שלך.

<נעה גולני: "הלך" לך התקציב.

<נעה גולני: ומה את עושה לשנה הבאה?

<נעה גולני: יש לנו בעיה קשה במדיניות, שאין לנו בעצם גורם מדיני שאליו אנחנו יכולים ויכולות לפנות.

סתיו שפיר: שמתכלל את כל הנושא הזה.

<נעה גולני: שמתכלל את כולם.

<נעה גולני: שמטפל בסוגיה הזאת.

<נעה גולני: יש צורך לבוא וגם להתקדם.

<נעה גולני: זאת אומרת, גם הממשלה והכנסת צריכות להתקדם צעד קדימה.

<נעה גולני: החברה הישראלית היא מגוונת ויפה, ובתוכה קיימת קהילת הלהט"ב, שלה אין מענה.

<נעה גולני: וצריך להתחיל ולייצר את המענה הזה.

<נעה גולני: אנחנו יכולים עכשיו לבוא ולדבר, ואני מאוד בעד לפתוח את העניין של התקציבים, כי הקהילה הגאה לא מקבלת תקצוב.

<נעה גולני: התקציב של איגי – 940 אלף שקל לארגון שיש בו כרגע רק 300 מדריכים מתנדבים.

<נעה גולני: זה לא תקציב.

<נעה גולני: ואני אכנס אפילו ליותר פרטים, כי אני יודעת את זה.

<נעה גולני: התקציב גדל אך ורק בתקציב ארגוני הנוער, שאני לא אכנס לאיזה עוד תנועות נכנסו כשפתאום גדל התקציב בפעם הקודמת.

סתיו שפיר: איזה?

<נעה גולני: אני לא רוצה להשחיר, אבל לבנות בתיה.

<נעה גולני: אם אני לא טועה, זה השם.

<נעה גולני: נכון?

<נעה גולני: בנות בתיה זה תקציב שהוא נכנס.

<נעה גולני: הוא החליף את תפקידו מלהיות בתוך תנועת נוער.

<נעה גולני: הוא עבר לתוך ארגוני הנוער, והופ התקציב גדל.

<נעה גולני: ארגון הנוער הזה הוא ארגון נוער מאוד-מאוד גדול.

<נעה גולני: הרבה מאוד מהתקציב עובר אליו.

<שחר צוק: זה לא רק תקציב.

<שחר צוק: זאת גם מחויבות.

<שחר צוק: התקציב לא יכול להיות תלוי כל שנה ברישום מחדש.

<שחר צוק: ארגונים - - -

סתיו שפיר: ברור.

סתיו שפיר: אין ספק.

סתיו שפיר: וזה גם הנושא שאותו אני ממש לא מבינה מהכיוון של משרד החינוך.

סתיו שפיר: אני חייבת להגיד לכם.

סתיו שפיר: ארגון שצריך לתפעל מערך פעולה מול כל כך הרבה בני ובנות נוער; כשהוא צריך לתכנן את התקציב השנתי שלו, אבל הוא מגיע לתחילת השנה כשאין לו שמץ של מושג מה הולך להיות התקציב השנתי שלו; אם הוא יקבל את התמיכה מהמדינה או לא יקבל את התמיכה מהמדינה; האם יהיה לו שיתוף פעולה או לא יהיה לו שיתוף פעולה.

סתיו שפיר: איך אפשר לבנות ככה פעילות?

סתיו שפיר: זה פשוט יוצר עבודה כל כך לא יעילה מכל הכיוונים.

סתיו שפיר: הארגונים האלה שיכולים, לא רק להכפיל, אלא כנראה לשלש ומעבר לזה, את הפעילות שלהם, לא יכולים לעשות את זה כי הם משותקים.

סתיו שפיר: הם עומדים באיזה מקום שאין להם מושג כמה כסף הם מקבלים.

סתיו שפיר: איזה מין תכנון לקוי זה מצד המדינה לגבי דברים?

סתיו שפיר: שמעתי כל כך הרבה הכרזות וכזה גיבוי מצד כל הממשלה שרצתה גם לבוא ולנאום בעצרת ולדבר ולחבק אחרי הרצח של שירה בנקי.

סתיו שפיר: ועם כל התמיכה הזאת, לאיפה היא נעלמה כשזה מגיע באמת לפעל תקציב?

סתיו שפיר: אני לא מצליחה להבין את זה.

<שנית הראל: אז אני אסביר: ככה עובד תקציב התמיכות.

<שנית הראל: זאת הדרך.

<שנית הראל: היא לא יוצרה ספציפית עבור הארגונים הגאים.

<שנית הראל: ככה מקבלים עבור מאות - - -

סתיו שפיר: סליחה.

סתיו שפיר: אנחנו יודעים איך עובד.

סתיו שפיר: אנחנו יודעים - - -

<שנית הראל: רגע, גברתי.

<שנית הראל: אני רק אשלים.

סתיו שפיר: אנחנו יודעים, אבל אנחנו בזמן קצר, ואני רוצה שאנחנו נהיה על העניין.

סתיו שפיר: אנחנו יודעים בדיוק איך עובד תקציב התמיכות.

סתיו שפיר: אתם כמשרד החינוך קיבלתם על עצמכם משימה, וזה מה שאמר שר החינוך.

סתיו שפיר: אני לא יודעת מי עוד יותר אחראי משר החינוך בנושא הזה.

סתיו שפיר: הוא קיבל משימה.

סתיו שפיר: הכריז עליה, פעם אחר פעם, במליאת הכנסת ומול התקשורת.

סתיו שפיר: איפה המשימה הזאת באה לידי ביטוי?

סתיו שפיר: ולא מעניין אותי איך עובד עכשיו תקציב התמיכות.

סתיו שפיר: מעניין אותי איך בסוף המשימה הזאת ממומשת.

סתיו שפיר: ואם יש בעיה עם הדרך שבה עוברות תמיכות, אז תשנו את איך שזה עובד.

<שנית הראל: הדרך שבה עוברות תמיכות לא קשורה ספציפית למשרד החינוך.

<שנית הראל: היא קשורה לחוק יסודות התקציב.

<שנית הראל: אם גברתי רוצה לשנות את חוק יסודות התקציב או את נוהל התמיכות, היא יכולה לעשות את זה בכלים הפרלמנטריים העומדים לרשותה.

<שנית הראל: גם גברתי הרי מנהלת מלחמת חורמה נגד כל הנושא של תקציבים ייחודיים ותקציבים קואליציוניים, והיינו אצלך בישיבות בעניינים האלה לא מזמן.

סתיו שפיר: מאחר ואני חושבת שהם צריכים להיכנס לתוך בסיס התקציב.

סתיו שפיר: שהתקציב - - - מראש.

<שנית הראל: התקציב בתקנה, אבל בסיס התקציב.

<שנית הראל: מדובר כאן על תקנה כללית.

<שנית הראל: תקציב התקנה גדל משנת 2013 לשנת 2014, 2015 ו-2016.

<שנית הראל: זאת אומרת, יש גידול בתקציב התקנה הכולל.

סתיו שפיר: בגרושים.

<שנית הראל: אני לא מדברת על התקציב הספציפי של הגוף.

<שנית הראל: אני מדברת בגדול - - -

סתיו שפיר: אנחנו כן מדברים על התקציב הספציפי של הגוף.

<שנית הראל: אבל התקציב הספציפי של הגוף נגזר מהעוגה הכוללת ומהחלק היחסי שלו ומהפעילות היחסית שלו בתוך כל הדבר הזה.

<שנית הראל: רק לשאלה של איך הם יודעים והוודאות על זה.

<שנית הראל: נוהל התמיכות אומר שבשנה הקודמת לשנה עבורה מבוקשת התמיכה, אנחנו מפרסמים מודעה שמזמינה את הגופים להגיש בקשה.

<שנית הראל: מגישים את הבקשה.

<שנית הראל: יושבות הוועדות.

<שנית הראל: עד סוף מארס אמורים לפחות להודיע לגופים אם הם זכאים או לא זכאים.

<שנית הראל: זאת אומרת, זה הליך שהוא הליך סדור.

<שנית הראל: זה לא משהו שהוא - - -

<שי ברמסון: איפה זה מתפרסם?

<שי ברמסון: אגב.

<שנית הראל: ההזמנה מפורסמת בעיתונות בסביבות חודש נובמבר לקראת השנה שלאחריה.

<שנית הראל: היא מתפרסמת בעיתונות, והיא מתפרסמת באתרי האינטרנט של משרדי הממשלה השונים.

<שנית הראל: נוהל התמיכות הוא נוהל שקוף שמפורסם.

<שנית הראל: באתר משרד המשפטים אפשר לראות אותו.

<שנית הראל: אין בזה שום דבר חסוי.

סתיו שפיר: זה לא העניין של חסוי.

<שנית הראל: יש פה עניין של הוודאות.

<שנית הראל: כשאת אומרת: אין - - - זה לא ייחודי - - -

סתיו שפיר: יש פה פער.

סתיו שפיר: יש פה פער מאוד גדול.

סתיו שפיר: אין ודאות כי הזמנים שבהם זה מגיע, מאחר וזה לא נכנס לתוך בסיס התקציב; מאחר וזה תלוי בכל כך הרבה דברים - - -

<שנית הראל: זה בבסיס התקציב.

<שנית הראל: גברתי, את טועה.

<שנית הראל: אני אתקן אותך.

<שנית הראל: התקנה של ארגוני נוער, הסכום בתקנה של ארגוני נוער – יש סכום שמיועד לזה בבסיס - - -

סתיו שפיר: לארגוני נוער, אבל הארגונים לא יודעים כמה הם מקבלים.

<שנית הראל: אף אחד לא יודע כמה הוא יקבל.

<שנית הראל: לא רק הם.

<שנית הראל: אף אחד, בשום תחום של תמיכות, לא יודע מראש כמה הוא יקבל.

סתיו שפיר: אז במה - - -?

<שנית הראל: מפני שזה תלוי בכמה גופים מגישים את הבקשה.

<חן שמילו: אנחנו יודעים רק בדיעבד.

<אמרי קלמן: משרד החינוך יודע להחליט מיוזמתו לגבש או לחזק זהויות מסוימות.

<אמרי קלמן: רק - - - של השבוע בתקשורת אנחנו מגלים שמשרד החינוך יוזם, מהצד שלו – לא מחכה לארגונים אחרים – לחזק את הזהות היהודית או לחזק את הקשר בין תלמידי ישראל לבין ירושלים.

<אמרי קלמן: שזה מצוין.

<אמרי קלמן: גם אני אוהב את ירושלים - - -

<שנית הראל: בסדר גמור.

<שנית הראל: אתם מוזמנים להשפיע על החלטות משרד החינוך.

<אמרי קלמן: אבל יש תקציבים שמגיעים לזה, והם לא קשורים למצ'ינג והם לא קשורים לארגוני הנוער ולתקנות.

<אמרי קלמן: הם קשורים לכסף שמגיע ממשלמי המיסים לחזק את הזהות היהודית.

<שנית הראל: גם זה עובר דרך התקנות.

<שנית הראל: אתה מוזמן לשכנע את שר החינוך - - -

<אמרי קלמן: הזהות הלהט"בית לא מחוזקת על ידי משרד החינוך בשום צורה.

<אמרי קלמן: אלא אם כן, אם ארגון הנוער מגיש דרך התקנות המסוימות, ויש איזשהו מודל של מצ'ינג שתלוי.

<אמרי קלמן: איפה היוזמה של משרד החינוך לחזק את הזהות הזאת מהצד שלכם?

<אמרי קלמן: להביא תקציבים מיועדים לדבר הזה.

<אמרי קלמן: זו השאלה שאני לא מבין.

<אמרי קלמן: למה בכלל מדברים על תקנות, על סוגי תקנות?

<אמרי קלמן: איך תקנות כאלה ואיך תקנות כאלה?

<נעה גולני: אם אנחנו מדברים על חוש"ן, אז לא נראה לי יכול להיות הגיוני שאתם תבואו ותדברו על תקציב של ארגוני הנוער או דברים אחרים שיש לנו בתוך קהילת הלהט"ב – אני אדגיש: הלהט"ב – שאתם לא באים ושמים עליהם את הכסף.

<נעה גולני: זאת אומרת, אם שר החינוך בא ומדבר על הגדלת תקציבים וכולי וכולי, אי אפשר לבוא ולהמשיך להשתמש בתירוץ הזה של תקנת ארגוני הנוער.

<נעה גולני: תקנת ארגוני הנוער זה משהו אחד.

<נעה גולני: מה עם הארגונים האחרים?

סתיו שפיר: סליחה.

סתיו שפיר: אני רוצה להבין את השאלה הזאת.

סתיו שפיר: אמרי אמר את זה מאוד יפה.

סתיו שפיר: יש דבר כזה.

סתיו שפיר: הוא נקרא: מנהלת הזהות היהודית.

סתיו שפיר: הצליחו להמציא את הגוף הזה על מנת להעביר תקציבים - - -

<שנית הראל: לא אצלנו.

<שנית הראל: מנהלת הזהות היהודית היא לא במשרד החינוך, למיטב ידיעתי.

<שנית הראל: לא הייתה אף פעם ולא נמצאת כעת.

סתיו שפיר: יוזמה של שר החינוך הנוכחי.

סתיו שפיר: הצליחו להעביר את התקציבים לארגוני זהות יהודית מסוימים מאוד, גם יש לומר, באמצעות המנהלת הזאת.

סתיו שפיר: האם בעקבות מה שקרה ובעקבות זה שאנחנו רואים גם עלייה במקרי הפשיעה והאלימות אל מול בני נוער מהקהילה, יש במשרד החינוך יוזמה, החלטה, תכנון, לייצר תקנה מיוחדת רק לארגונים ולגופים שעוסקים בחינוך מול הקהילה הגאה?

סתיו שפיר: האם יש כזה תכנון?

<שנית הראל: אז אמרנו כבר שהייתה ישיבה בשבוע שעבר, שבסופה הצהירה מנכ"לית משרד החינוך, נתנה את ברכתה לבחון את האפשרויות השונות, לסייע לפעילות שמתקיימת לטובת הגברת המודעות - - -

סתיו שפיר: באמצעות תקנה ייחודית?

<שנית הראל: היא לא אמרה תקנה ייחודית.

<שנית הראל: היא לא יורדת לרזולוציות של איך זה נעשה.

<שנית הראל: היא דיברה על הנושא באופן עקרוני - - -

סתיו שפיר: נכון, אבל האמירות הכלליות האלה לא משרתות אותנו.

<חן שמילו: אבל נאמר באמצעות תקנה.

<חן שמילו: בפגישה, המנכ"לית - - -

<שנית הראל: הדרך שבה זה ייעשה – תיבחן.

<שנית הראל: זאת אומרת, היא לא נתנה הנחייה שאומרת מספר תקנה וזה.

<שנית הראל: היא אמרה שבאופן כללי הנושא הזה חשוב לה - - -

סתיו שפיר: הבנו את מה היא אמרה באופן כללי.

סתיו שפיר: מה הדד-ליין לקביעה על מה זה יהיה?

<שנית הראל: היא לא נתנה דד-ליין.

<שנית הראל: היא אמרה בסוף הישיבה - - -

<עינב לוק: היא אמרה שאנחנו נמצא את הדרך ושהיא נותנת את ברכתה.

<עינב לוק: אנחנו מתחילים לטפל בזה.

<נעה גולני: - - -

<קריאה: - - -

סתיו שפיר: מתי?

סתיו שפיר: קבעתם לעצמכם יעדים?

<עינב לוק: אנחנו מתחילים לבחון את העניין ונעשה את זה כמה שיותר מהר.

<עינב לוק: אני יודעת שזה מסוג הדברים שכן לוקחים זמן, אבל אנחנו מתחילים לטפל בזה.

<עינב לוק: מיידי.

סתיו שפיר: את יכולה לתת לנו איזשהו רעיון של יעד?

סתיו שפיר: האם אנחנו יכולים לדעת שעד, למשל, מאי הקרוב כבר תהיה הצעת תקציב לתכנית רצינית שכוללת את כל הארגונים; שמטפלת בסוגיה הזאת של הקהילה הדתית ובתי הספר הדתיים, שמשום מה אנחנו לא מצליחים לתת להם להיכנס לשם; שמתייחס לחינוך במגזר הערבי, ומי אמור להיכנס ולהעביר את השיעורים האלה גם שם?

<עינב לוק: אז אני כמובן רוצה לעשות הבחנה בין החלק התקציבי, שאני, כרגע, אין לי תשובה מידית לתת.

<עינב לוק: וכשיהיה, אנחנו נשמח להציג אותה פה.

<עינב לוק: אנחנו ממש בתחילת הדרך, שאנחנו בוחנים את זה בעקבות ההחלטה של המנכ"לית.

סתיו שפיר: מתי, להערכתך, תהיה לכם תשובה?

<עינב לוק: אין לי מושג.

<עינב לוק: כשיהיה אנחנו נשמח - - -

סתיו שפיר: מתי אתם מתכננים לזמן את כל הארגונים לישיבה שבודקת מה הם צריכים כדי לקיים את הפעילות המיטבית?

<עינב לוק: אז קודם כל, את זה אני ציינתי.

<עינב לוק: לכן, אני מבחינה את התשובה.

<עינב לוק: כל הארגונים מגיעים.

<עינב לוק: הוזמנו כבר לישיבה אחת.

<עינב לוק: הציגו את הצרכים, את הפעילות.

<עינב לוק: הוזמנו למספר מפגשים.

סתיו שפיר: מתי זה היה?

<עינב לוק: לפני כחודשיים הייתה פגישה ראשונה.

<עינב לוק: לצערנו, הוזמנו ל-18 לפברואר, וכמעט מחצית מהארגונים לא יכלו לעשות, ולכן קבענו מועד נוסף.

<עינב לוק: במהלך כל השנה יהיו ארבעה מפגשים עם כל הארגונים, שאיתם אנחנו קובעים את תכנית הפעולה.

<עינב לוק: ואני רוצה להגיד שהתכנית היא מבוססת בוודאי על כסף, אבל היא לא רק כסף.

<עינב לוק: כי גם במקומות שיש תקציב ואנחנו רוצים להכניס – אם אתה לא מכשיר את הלבבות ואתה עושה עבודה נכונה עם ההנהגה והקהילה של אותו גוף; למשל: בחברה הערבית, שאנחנו מקיימים ימי עיון.

<עינב לוק: בחמ"ד שאנחנו מקיימים ימי עיון – עם המפקחים, עם המנהיגים של אותו ארגון, עם המנהלים, כדי באמת לאפשר להיכנס לבתי הספר.

<עינב לוק: אז כמובן - - -

סתיו שפיר: כדי להכשיר את הלבבות צריך תקציב.

סתיו שפיר: כדי להגדיל פעילות - - - להכשרת לבבות, צריך תקציב.

<עינב לוק: אז אני רוצה להגיד שחלק מהפעילות היא פעילות שנעשית על ידי משרד החינוך.

<עינב לוק: היא לא רק מבוססת על העבודה של הקהילה הגאה.

<עינב לוק: בוודאי החלק של הכשרת הלבבות.

<עינב לוק: אני רוצה להגיד - - -

סתיו שפיר: אז רגע.

סתיו שפיר: אם אנחנו מדברים על הכשרת לבבות: האם יש הוראה ממשרד החינוך, הוראה רשמית לבתי הספר הדתיים, להכניס ולשלב ארגונים שמדברים, מיידעים, מספרים, לבני נוער שנמצאים בארון או שהם נמצאים מחוץ לארון – מהקהילה, בתוך בתי הספר?

סתיו שפיר: יש הוראה שחייבים לפתוח בפניהם את הדלת?

<קריאה: אין אפילו חינוך פנימי.

<קריאה: אל תקפצי - - -

<חן שמילו: אין חוזר מנכ"ל.

<חן שמילו: אין חוזר מנכ"ל שמתייחס לזה.

<חן שמילו: ביקשנו גם, הרבה פעמים, מול ועדות - - -

סתיו שפיר: אתה צריך להגיד בבקשה את שמך ותפקידך לפרוטוקול.

<חן שמילו: חן שמילו מאיגי.

<חן שמילו: ארגון נוער גאה.

<חן שמילו: אני מתנדב באיגי.

<חן שמילו: עוזר בקשרי ממשל.

<חן שמילו: בנושא הזה עבר תיקון לחוק זכויות התלמיד והוסיף איסור אפליה מטעמים של נטייה מינית וזהות מגדרית.

<חן שמילו: אין חוזר מנכ"ל שמגדיר ביחידה הבית ספרית כיצד מתמודדים, כיצד נותנים מענה.

<חן שמילו: אין.

<חן שמילו: אגב, ביקשנו.

<חן שמילו: גם חברי וחברות כנסת ביקשו.

<חן שמילו: אין את זה.

<חן שמילו: אם ניתנה לי רשות הדיבור, באמת, לגבי התקנה, צריך לזכור שני דברים: אחד, תקנה בנויה באופן שבו אם פעילות גדלה, כך גדל גם החלק היחסי בתמיכה שמקבלים מתוך התקנה.

<חן שמילו: פעילות איגי גדלה משמעותית, ובאופן יחסי הפעילות גדלה הרבה יותר מאשר העלייה שהייתה מ-2014 עד 2015.

<חן שמילו: למעשה, החלק היחסי של תמיכת משרד החינוך מתוך תקציב איגי קטן ב-2015 ביחס ל-2014.

<חן שמילו: שניים, התקנה לא מכסה עוד פעילויות שהן באמת ייחודיות לארגון נוער גאה, שהוא היחיד בפריסה ארצית.

<חן שמילו: יש שם כל מיני מבחנים שהם באמת נותנים משקל מאוד נמוך.

<חן שמילו: למשל: לנוער להט"ב בסיכון.

<חן שמילו: הרבה פעילות של איגי מכוונת לקבוצות האלה.

<חן שמילו: יש פעילות דיגיטלית שלא מוכרת בתוך התקנה.

<חן שמילו: והפעילות הדיגיטלית ענפה, בעיקר עם הדור של היום.

<חן שמילו: דברים מדהימים שנעשים באיגי על בסיס התנדבותי, כמעט לחלוטין.

<חן שמילו: והנקודה השנייה היא באמת הנושא הזה של תכנית הכשרה או תקנה.

<חן שמילו: שחוש"ן יוכלו לבקש תמיכה ואיגי – גם על תכנית ניר.

<חן שמילו: אני חושב שאנחנו לא נופתע.

<חן שמילו: זה יהיה בתמיכה.

<חן שמילו: זה יהיה באמת שנצטרך להביא את הכסף או שנקבל אותו בדיעבד ולא נדע בדיוק איך להתנהל כל השנה.

<חן שמילו: כי אנחנו חיים בתקציב שהוא מאוד פלואידי, אבל החניכים והחניכות מגיעים כל יום.

<חן שמילו: ומקרי אובדנות יש לנו כל שבוע.

<חן שמילו: ומקרים של חניכים וחניכות שנזרקים מהבית יש לנו כל שבוע.

<חן שמילו: ופה באמת מילה טובה: ציפי נחשון גליק היא מדהימה בקטע הזה.

<חן שמילו: ומשרד הרווחה והשירותים החברתיים עשה צעד גדול.

<חן שמילו: צריך להודות גם לשר, גם למנכ"ל.

<חן שמילו: שגם המנכ"ל נפגש איתנו.

<חן שמילו: עושים צעד גדול.

<חן שמילו: הצעד הזה לא נראה במשרדים אחרים.

סתיו שפיר: כמה מפגשים היו לכם מול משרד החינוך בשביל לנסות ולהסדיר את התקציב הזה בשנה האחרונה?

<חן שמילו: קודם כל, אחרי הרצח של שירה בנקי זו הייתה פגישה של השר עם כלל הארגונים.

<חן שמילו: הייתה פגישה כללית.

<חן שמילו: פגישת היכרות.

<חן שמילו: אמרו שלא מכירים אותנו.

<חן שמילו: לא מכירים את הצרכים.

<חן שמילו: אז פעם ראשונה הכירו את הקהילה הגאה – 2015.

<חן שמילו: יש קשר קבוע עם שפ"י.

<חן שמילו: והאמת שלא צריך להטיל את כל האחריות עליהם.

<חן שמילו: יש פה עניין של מדיניות, שהוא מעל שפ"י.

<חן שמילו: בתכנית ניר אנחנו פועלים מול בתי ספר.

<חן שמילו: תכנית ניר היא תכנית שהיא נמשכת כבר מספר חודשים, ומכשירה תלמידים ותלמידות בבתי ספר להתמודד עם אלימות בחברה הישראלית.

<חן שמילו: גם בנושא של מין, מגדר ומיניות, אבל בכלל אלימות בחברה הישראלית.

<חן שמילו: תכנית שאגב זכתה לפרס זוסמן של הג'וינט.

<חן שמילו: זה מול בתי ספר, אבל את שואלת – הייתה פגישה גם עם המנכ"לית.

<חן שמילו: מה לעשות, אני עושה קשרי ממשל באיגי.

<חן שמילו: אם לא היה מי - - -

סתיו שפיר: אחת?

<חן שמילו: הייתה פגישה עכשיו, בתחילת השבוע

סתיו שפיר: הייתה פגישה עם בנט?

סתיו שפיר: פגישה עם המנכ"לית?

<חן שמילו: כן.

<חן שמילו: עם המנכ"לית הייתה פגישה.

סתיו שפיר: ובין לבין, מול מי אתם מדברים?

<חן שמילו: בעיקר עם שפ"י.

סתיו שפיר: ומשרד האוצר?

סתיו שפיר: יש פה נוכחות של משרד האוצר?

<חן שמילו: משרד האוצר בכלל - - -

סתיו שפיר: משרד האוצר כמובן הוזמן לוועדה.

סתיו שפיר: הם - - -

<יהודית גידלי: והודיע שלא ישתתף.

סתיו שפיר: הייתה לו סיבה למה הוא לא ישתתף?

<יהודית גידלי: הייתה שם איזושהי - - -

סתיו שפיר: לא נוגע להם.

סתיו שפיר: בכל זאת.

רם שפע: אפשר להוסיף מילה?

רם שפע: אני רם שפע.

רם שפע: אני סגן יושב ראש התאחדות הסטודנטים הארצית.

סתיו שפיר: בבקשה.

רם שפע: אז מילה.

רם שפע: אנחנו מדברים פה.

רם שפע: בסופו של דבר, הרבה מהדיון שלנו עוסק במשרד החינוך, וזה מעולה.

רם שפע: והחשיבות של להשקיע בקהילה הגאה בבתי הספר היא אקוטית, והיא אולי הכי חשובה.

רם שפע: אני רק רוצה לשים זרקור קטן על המערכת האקדמית.

רם שפע: מתוך שלל הבעיות שהעלינו פה, מן הסתם גם אנשים שמגיעים למערכת האקדמית נתקלים באותן בעיות.

רם שפע: יש אפס תקציב להתעסקות בזה.

רם שפע: הדבר היחיד שקורה במערכת האקדמית היום במדינת ישראל, וזה מאוד עצוב, זה שאנחנו, התאחדות הסטודנטים, ביחד עם אגודת הלהט"ב, לקחנו גוף מדהים, גדול, חשוב, שנקרא אחווה, והם יושבים פה ויודעים להציג אותו גם טוב ממני.

רם שפע: וזה הדבר היחיד שקורה היום במערכת.

רם שפע: ואנחנו מכתתים את רגלינו, מוסד-מוסד, כדי לייצר שם פעילות.

רם שפע: ואנחנו נתקלים באינסוף קשיים, באינסוף אתגרים.

רם שפע: וגם זה, בסופו של דבר, יושב תחת שר החינוך שמנהל את המל"ג.

רם שפע: - - - חשוב לדבר.

רם שפע: אני אשמח שארז יוסיף מילה.

רם שפע: שמכיר בשטח את מה שקורה יותר ממני.

רם שפע: למרות שהוא נמצא היום - - - פחות חשוב.

רם שפע: העיקר שתרחיב במילה.

סתיו שפיר: יש אבל הוראה מהמל"ג שהפעילות צריכה להתקיים בכל האוניברסיטאות, המכללות?

רם שפע: ממש לא.

<שי ברמסון: ממש לא.

רם שפע: שום הוראה - - -

<שי ברמסון: הם עושים מצ'ינג אחד לשני.

סתיו שפיר: שמך, בבקשה.

<שי ברמסון: שי ברמסון.

<שי ברמסון: ואני רכז מטה באחווה הסטודנטיאלית הגאה.

<שי ברמסון: אז האגודה פה וההתאחדות עושים מצ'ינג אחד לשני.

<שי ברמסון: אולי בניגוד למצ'ינג אחר ששמענו כאן.

<שי ברמסון: ואין באמת, בניגוד להרבה אוכלוסיות אחרות שאנחנו רואים בדקאנטים, שמקבלות תמיכה.

<שי ברמסון: לאוכלוסייה הגאה אין שום תמיכה מהמוסדות האקדמיים עצמם.

<שי ברמסון: יש ממש קבוצות גדולות בכל מיני קמפוסים בארץ שמבקשות לפתוח, שסטודנטיות וסטודנטים מבקשים לקבל מלגה ולהנחות - - -.

<שי ברמסון: אנחנו פשוט לא יכולים לתת, כי אין לנו.

<שי ברמסון: אין פשוט בתקציב של זה.

<שי ברמסון: לא - - -

<ארז וינר: והעובדה שזה אפשרי כי יש שני מוסדות - - -

סתיו שפיר: שמך המלא לפרוטוקול.

<ארז וינר: ארז וינר.

<ארז וינר: מנהל האחווה הסטודנטיאלית הגאה.

<ארז וינר: אז יש מוסדות שיכולים לתת.

<ארז וינר: זאת אומרת, אגודות הסטודנטים תומכות, אבל הדקאנטים והמוסדות עצמם – הרבה פעמים אנחנו נתקלים בקשיים.

<ארז וינר: אנחנו רואים שכשרוצים אפשר.

<ארז וינר: ואוניברסיטת תל אביב ובמכללה למינהל - - -

סתיו שפיר: פניתם למל"ג וביקשתם שתצא איזושהי הוראה רשמית למוסדות הלימוד להכניס אתכם?

רם שפע: אז פנינו, ואני חושב שנציגת משרד הבריאות אמרה פה מילה אחת קריטית מקודם, ואף אחד לא התייחס אליה.

רם שפע: הכול עניין של תעדוף.

רם שפע: גם נציגות משרד החינוך, שאני מכבד אתכן מאוד, בסופו של דבר זה ברור שמונחית הוראה ברורה מלמעלה לא לייצר תקציבים.

רם שפע: הכול נגמר שם.

רם שפע: זה ברור.

סתיו שפיר: לא רק תקציבים.

סתיו שפיר: דיברנו על הכשרת לבבות.

סתיו שפיר: בראש ובראשונה, לאפשר את הכניסה.

רם שפע: זה לא רק תקציבים.

רם שפע: אני מסכים.

<שנית הראל: אמרנו בדיוק הפוך, אגב: גם הכשרת לבבות נעשית וגם התקציבים - - - הישיבה האחרונה אצל המנכ"לית.

סתיו שפיר: אבל אומרים פה החברים שהם עובדים בשטח.

סתיו שפיר: שיש מקומות שהם לא מצליחים אפילו להיכנס אליהם.

<שנית הראל: בשביל זה עושים עבודה.

<ארז וינר: יש גם מקומות שמאמצים עדיין - - -

<עינב לוק: אז קודם כל אני רוצה להגיב.

<עינב לוק: אני חושבת שמי שישב אצלנו בוועדות יודע.

<עינב לוק: יש לנו יחידה שממוקדת בנושא הזה.

<עינב לוק: של 60 מדריכים בכל הארץ.

<עינב לוק: ויש רכזת ארצית לכל תחום ולכל מגזר.

סתיו שפיר: את מדברת על האוניברסיטאות עכשיו?

<עינב לוק: אני לא מדברת על האוניברסיטאות.

<עינב לוק: סליחה.

סתיו שפיר: אנחנו מתייחסים לאוניברסיטאות.

רם שפע: יש 300 אלף סטודנטים שזה פחות משמעותי - - -

סתיו שפיר: נינה ביקשת לדבר.

סתיו שפיר: שם מלא ומאיזה ארגון.

<נינה הלוי: תודה רבה-רבה-רבה.

<נינה הלוי: אני אקריא מהנייר בשביל להיות מאוד מדויקת.

<נינה הלוי: שלום.

<נינה הלוי: שמי נינה הלוי.

<נינה הלוי: מזה שנתיים שאני מקדישה את כל זמני לקהילה שלי.

<נינה הלוי: אני מתנדבת בניידות של על"ם ובמרפאת לוינסקי.

<נינה הלוי: בזירות הזנות של דרום תל אביב.

<נינה הלוי: שם מתמודדות האחיות שלי מידי לילה עם ניצול ואלימות.

<נינה הלוי: אני מכירה אישית כ-80 נשים ופועלת להפחתת נזק בתחום הרפואי, תיאום תורים בליווי לבדיקות, הדרכה לקראת ניתוחים וליווי בתקופת השיקום שלאחריהם.

<נינה הלוי: אני מתנדבת בפרויקט גילה להעצמה טרנסית.

<נינה הלוי: ארגון המסייע בדיור חירומי, בליווי למיצוי זכויות ובייעוץ משפטי לטרנסים במצוקה.

<נינה הלוי: כמו גם במיפוי צרכים ובשינוי מדיניות ביחס לקהילה.

<נינה הלוי: כנציגת הציבור בוועדה לשינוי מין אני פועלת לשינוי רדיקלי של המודל הטיפולי ובשיקום התקשורת, האמון ושיתוף הפעולה בין הקהילה למערכת הרפואית.

<נינה הלוי: אני מקווה שהצבת הרפואה הציבורית בארץ כאופציה רלוונטית תצמצם נזקים קשים של רפואה פיראטית וניתוחים גרועים בחוץ לארץ.

<נינה הלוי: אסון מתגלגל, שאני פוגשת מידי יום בין הצעירות שאני מלווה.

<נינה הלוי: אני עובדת מול צוותי הטיפול וההדרכה של מרפאת לוינסקי - - - 24/7.

<נינה הלוי: - - - הופכות את היוצרות - - - הן בהדרכה להפצת הידע והן בליווי פרטני של צעירות ובקישור למענים של ארגונים אלה.

<נינה הלוי: אני פועלת מתוך הנחה שטיפולי התאמה מגדרית הם אמצעי רב עוצמה להקלת מצוקתם של אנשים טרנסג'נדרים ומפתח להעצמה בשיקום.

<נינה הלוי: רופאים ועובדי רווחה אומרים לי עד כמה הסיוע שלי חשוב ומועיל.

<נינה הלוי: מעבר לנגיעה הישירה בחייהם של אנשים, אני מעריכה שאני חוסכת עשרות אלפי שקלים בשנה בצמצום הוצאות רפואיות ונזקים לטווח ארוך.

<נינה הלוי: לכל האנשים שאני עובדת מולם יש תקנים, משרות, מסגרות ותקציב.

<נינה הלוי: אני עובדת מהרחוב ולא מקבלת אגורה משום גורם שהוא.

<נינה הלוי: המסר שלי הוא פשוט: לנו יש ידע ומוטיבציה לטפל באנשים שלנו.

<נינה הלוי: אנחנו נמצאות ונמצאים בשטח ופועלים ממילא.

<נינה הלוי: הקצאת תקציבים לארגונים הטרנסיים – אני מדברת על מעברים ופרויקט גילה – ולפעילים בשטח, ושילוב אנשים טרנסג'נדרים במערכי הבריאות והרווחה הם הדרך המהירה והאפקטיבית ביותר לסייע לקהילה שלנו.

<נינה הלוי: דרך שהיא סינרגית למענים הקיימים ולכל מענה שיפותח בעתיד.

<נינה הלוי: תודה רבה.

סתיו שפיר: תודה, נינה.

סתיו שפיר: האם הארגונים הטרנסיים מקבלים איזושהי תמיכה מהמדינה?

<קריאה: אפס.

<קריאה: כלום.

<קריאה: כלום.

<קריאה: גורנישט מיט גורנישט.

סתיו שפיר: מי הדוברת?

סתיו שפיר: בבקשה.

<אתי חדד: היי.

<אתי חדד: אתי חדד.

<אתי חדד: ארגון בת קול – לסביות דתיות.

<אתי חדד: שורה לסיכום מה שאמרי אמר מקודם.

<אתי חדד: זה היה לפני שעה כמעט.

<אתי חדד: כל הפעילות החברתית שלנו בכל הארגונים מושתתת על מתנדבים שצמחו מהקהילה ורוצים לתת בחזרה, כי הם קיבלו עבודת מתנדבים.

<אתי חדד: יש אפס תקצוב.

<אתי חדד: זאת אומרת, הדגש כמובן על משרד החינוך, כי הכול מתחיל בחינוך.

<אתי חדד: אבל זה לא רק בחינוך.

<אתי חדד: זה פעילויות חברתיות.

<אתי חדד: אצלנו בארגון יש לא מעט נשים – או שנזרקו מהבית או שסורבו גט.

<אתי חדד: באמת, כאילו, כל מיני מצבים מורכבים אחרים.

<אתי חדד: יש ארגונים חברתיים של אנשים שהם קצת יותר בוגרים, שאין לנו מאיפה לבקש את התקציב אפילו.

<אתי חדד: זאת אומרת, זה רווחה, זה חינוך.

<אתי חדד: וברשויות העירוניות, ברוב המקרים את כבר לא נכנסת גם לזה.

<אתי חדד: אם את לא נוער, אז בכלל אין לך מה.

<אתי חדד: אז הקושי הוא באמת.

<אתי חדד: אנחנו עושים מלאכת של גיוס כספים.

<אתי חדד: הוא מדבר על איגי – 950 אלף שקל.

<אתי חדד: אנחנו מתקיימים, שובל מתקיים דרך ערוצים שונים.

<אתי חדד: הגיוס שלו הוא – אנחנו מדברים על גרושים, באמת, ברמות האלה, כשאני מדברת איתך על 30 אלף שקל בשנה.

<קריאה: - - -

<אתי חדד: כן.

<אתי חדד: וזה הכול גיוס.

<אתי חדד: זה הרבה עבודה עם קרנות או גיוס עצמאי.

<אתי חדד: כל מיני קמפיינים באינדיגוגו או עבודה מול שתי"ל ומול הקרן החדשה לישראל שמסייעות דרך כל מיני קרנות, כאלה ואחרות.

<אתי חדד: בין אם זה משנות או נראות ציבורית.

<אתי חדד: כל מיני דברים כאלה, בעלי פחות אופי פוליטי ויותר אופי חברתי.

<אתי חדד: אבל עדיין, אין מאיפה.

<אתי חדד: זאת אומרת, את לא יודעת איפה תהיה הפעילות שלך ואיך את יכולה להגדיל את הפעילות שלך בשנה הבאה ולהגיע באמת בהיקף ארצי.

<אתי חדד: עיקרי הפעילויות נעשות בירושלים ובתל אביב, והיום יש בחיפה, בבאר שבע.

<אתי חדד: בפריפריה קצת.

<אתי חדד: אשדוד קצת מתעוררת.

<אתי חדד: וזהו, בערך.

<יגאל אברהמי: צריך לחזור לנושא של הטרנסים, שהעלה פה - - -

<נינה הלוי: כן.

<נינה הלוי: אני נורא-נורא-נורא מבקשת שתהיה פה איזושהי התייחסות לארגונים הטרנסיים.

<נינה הלוי: שוב אני אומרת: אנחנו מקבלים אפס תקציב.

<נינה הלוי: האנשים שלנו, הרבה מהם, הרבה מאוד הם בקצה.

<נינה הלוי: מדברים פה.

<נינה הלוי: סליחה.

<נינה הלוי: זאת אומרת, אני מפרגנת לכולם, אבל האנשים שאני מלווה, ממוצע ההשכלה שלהם זה שש שנות לימוד.

<נינה הלוי: אוקיי?

<נינה הלוי: היכולת שלהם להשתכר אי פעם מעבודה שלא תהיה זנות היא כאילו לא קיימת, אבל - - -

סתיו שפיר: אני מסכימה.

סתיו שפיר: אני מצטערת.

סתיו שפיר: אני חייבת לסיים את הישיבה.

סתיו שפיר: אני מסכימה לחלוטין.

סתיו שפיר: תראו, דבר ראשון אני רוצה להגיד שמדובר בלא פחות משערורייה – שמשרד האוצר החליט להתחמק מהדיון הזה, וזה לא - - -.

סתיו שפיר: הייתה בינינו התכתבות על הגעתם, אי הגעתם.

סתיו שפיר: אמרו שזה לא נוגע להם.

סתיו שפיר: והעובדה שזה לא נוגע להם, כשכל הסוגיה פה זה על איך מעבירים תקציבים – באמת, שערורייתית.

סתיו שפיר: זה פשוט מביך.

סתיו שפיר: עכשיו, עמדותיי לגבי אופן התכנון התקציבי של מדינת ישראל – אני חושבת שהן כבר ידועות, אבל כל הדברים שאנחנו דיברנו עליהם כאן והסוגיה.

סתיו שפיר: הזכרנו תקציבים ייעודיים, תקציבים קואליציוניים.

סתיו שפיר: תקציב מדינה חייב להיות מתוכנן וחייב לעבוד בצורה מסודרת, על מנת שהמדינה עצמה וכל הארגונים שעובדים מול המדינה ומבצעים שירותים, שהמדינה, במצב תקין, יכול להיות שהיו בידיים של המדינה.

סתיו שפיר: העובדה שהמדינה מתנהלת ככה גם מול הגופים החיצוניים האלה, שעושים עבודת קודש – לא פחות; וגורמת להם להיגרר סביב כל מיני אמירות, שאחר כך לא מגובות בשום מעשים, ומבלי, בסופו של דבר, להעביר את התקציב; שארגונים לא יכולים לתכנן לעצמם את השנה.

סתיו שפיר: לא יכולים להרחיב את הפעילות שלהם.

סתיו שפיר: אחר כך אומרים להם: אבל לא הרחבתם את הפעילות, אתם לא יכולים לקבל עוד תקציב.

סתיו שפיר: או הפלא ופלא: איך מרחיבים פעילות כשלא יודעים מול איזה תקציב עובדים?

סתיו שפיר: זה לא סתם בעייתי.

סתיו שפיר: קשה לי אפילו להאמין שמדובר בסתם כאוס או בבלגן במגזר הציבורי.

סתיו שפיר: אני חושבת או חוששת שיש פה איזושהי – נקרא לזה בירוקרטיה מכוונת.

סתיו שפיר: על מנת שלא להעביר תקציבים, על מנת שלא לתקצב תכניות מסוימות, גוררים אותם במסע מביש.

סתיו שפיר: שהם צריכים לבוא ולהתחנן.

סתיו שפיר: מקבלים כל מיני הבטחות.

סתיו שפיר: שמחים על ההבטחות.

סתיו שפיר: מחבקים.

סתיו שפיר: והופ – ההבטחות אף פעם לא ממומשות.

סתיו שפיר: כל הסיפור הזה של להבטיח ואחר כך להגיד: לא.

סתיו שפיר: אבל הנה, בדל, פה, פירורים, אי אפשר – לא מתקבל על הדעת.

סתיו שפיר: לא עובד.

סתיו שפיר: הוועדה רואה בחומרה שההצהרות של שר החינוך לחוד והמעשים לחוד.

סתיו שפיר: בינואר 2016 ענה שר החינוך לשאילתה, כאן, בכנסת, ואמר שהוא יזם הכפלה של התקציב לארגון הנוער, אבל בפועל גדל התקציב רק ב-15%.

סתיו שפיר: הוועדה דורשת מהשר הסברים לפער הזה ודורשת ממנו לעמוד בבקשתו.

סתיו שפיר: הוועדה דורשת ממשרד החינוך לעמוד בהבטחתו ולהעביר לעמותת חוש"ן את 200 אלף השקלים שהובטחו לה, ולבטל את דרישת הצימוד לכסף הזה.

סתיו שפיר: הוועדה קוראת לכלל המוסדות האקדמאים להתייחס לפעילות הקהילה הגאה בקמפוסים ולתקצב אותה.

סתיו שפיר: צריכה לצאת הוראה רשמית מהמל"ג שדורשת, ולאפשר כניסה, בלי שום שאלות, לארגונים של הקהילה הגאה לתוך מוסדות החינוך וההשכלה הגבוהה.

סתיו שפיר: הוועדה קוראת למשרד הרווחה והשירותים החברתיים לפעול ולבטל את דרישת המצ'ינג בהעברת כספים לארגוני הקהילה הגאה.

סתיו שפיר: וגם למשרד הבריאות – לפעול ולבטל את דרישת המצ'ינג בהעברת כספים לארגוני הקהילה הגאה.

סתיו שפיר: כמו כן, דובר בעבר על קביעה של תכנית, בעקבות הרצח של שירה בנקי.

סתיו שפיר: קביעה של תכנית לפעילות מול הנוער, בכל המגזרים ברחבי הארץ.

סתיו שפיר: ויש פה מגזרים שבכלל אפילו לא ציינו בשמם ושאין להם נציגים כאן, באופן, כמובן, שהוא לא מפתיע.

סתיו שפיר: ואני מבקשת ממשרד החינוך להציג לנו תכנית עבודה עם דד-ליינים.

סתיו שפיר: מתי אתם מתכוונים להביא את הדבר הזה לפעולה?

סתיו שפיר: באיזה תקציב מדובר?

סתיו שפיר: להראות מול איזה ארגונים משרד החינוך נפגש.

סתיו שפיר: כמו כן, אני מבקשת ממשרד החינוך לעשות בירור האם ישנם ארגונים שעוסקים בטיפולי המרה ובכל מיני שיטות מומצאות למאבק בעצם היותם של בני נוער גאים.

סתיו שפיר: שהם כן נכנסים לבתי הספר או שיש איזשהו עידוד ממשרד החינוך שייכנסו לבתי הספר.

סתיו שפיר: אני מבקשת ממשרד החינוך לבחון העברה בחוזר מנכ"ל – דרישה מבתי הספר להכניס את ארגוני הקהילה הגאה לתוך בתי הספר, לעבודה בשיתוף עם המוסדות, כמובן.

סתיו שפיר: גם, כמובן, בתוך בתי הספר בחינוך הממלכתי דתי.

סתיו שפיר: גם, כמובן, לתוך בתי הספר בחינוך הערבי.

סתיו שפיר: וגם לתת לנו תשובה לגבי מהם מבחני התמיכה הראויים, על מנת שהארגונים האלה יקבלו את התקציב שלהם, מאחר ונראה שאולי יש פה איזשהם כוונות טובות, אבל הדבר הזה לא עובד בנהלים.

סתיו שפיר: אנחנו נבקש את התשובות האלה גם, כמובן, ממשרד האוצר.

סתיו שפיר: אם ישנן פניות למשרד האוצר שנענו בשלילה, אנחנו מבקשים לראות אותן ולהבין מה הסיבה הרשמית - - -

<קריאה: או שלא נענו.

סתיו שפיר: או שלא נענו, ולהבין מהי הסיבה הרשמית או הסיבה שלא נאמרה לחוסר תקצוב.

סתיו שפיר: אני מבקשת גם להעביר לנו תכנית שלכם לגבי הפריפריה.

סתיו שפיר: בתל אביב ואולי קצת בירושלים יש לבני הנוער מענה, ויש גם תמיכה מהרשות.

סתיו שפיר: אנחנו רואים גם קצת בבאר שבע.

סתיו שפיר: מה הפריסה של הארגונים בפריפריה?

סתיו שפיר: ולעמדת משרד החינוך – מה צריכה להיות הפריסה הזאת?

סתיו שפיר: בבקשה, להציב יעדים.

סתיו שפיר: כמה בתי ספר בשנה הבאה יזכו לראות ולקחת חלק בפעילות הזאת?

סתיו שפיר: כמה מוסדות אקדמיים?

סתיו שפיר: מה יקרה במצב שבו בית ספר מסרב להכניס לתוכו ארגון ולקיים שיח בנושא הזה?

סתיו שפיר: ואיפה עומד משרד החינוך בנושא?

סתיו שפיר: העובדה שעבר כל כך הרבה זמן מאז ההצהרות האלה והנושאים האלה לא טופלו; הישיבה הזאת שהתקיימה לפני שבוע, שדובר עליה באופן מפתיע, בתיאום מושלם עם היום הזה שנערך בכנסת.

סתיו שפיר: וזה שאנחנו כל פעם שומעים רק משמועות: דיברנו עם הזה.

סתיו שפיר: הרפרנט אמר לנו שככה וככה, אבל בסופו של דבר לא עובר שקל – לא יכולה להמשיך.

סתיו שפיר: משרד החינוך והמדינה חייבים לתפקד כמוסד רציני.

סתיו שפיר: כמדינה.

סתיו שפיר: לקחת אחריות על האמירות שלהם.

סתיו שפיר: כל הבטחה כזאת שהובטחה חייבת להתממש, ואנחנו נעקוב על כך שהיא תתממש כבר בשנה הקרובה.

סתיו שפיר: תודה רבה לכולכם, ושוב תודה על כל העבודה המדהימה שאתם עושים.

<אלישע אלכסנדר: מה עם הקהילה הטרנסג'נדרית?

סתיו שפיר: כמובן - - - כל מה שהשבתי לדבריה החשובים של - - -, נכנסים לתוך - - -

<אלישע אלכסנדר: אבל זה מטוב ליבם של ארגוני הקהילה, שהם עושים הרבה, אבל כסף ייעודי לקהילה הטרנסג'נדרית - - -

סתיו שפיר: זה חייב להיות חלק מהתכנית שלך - - -